Skrevet af Jette Marinus d. 21. maj 2018 i kategorien Lunger og luftveje\nTo netop offentliggjorte studier viser, at Symbicort Turbuhaler med god effekt kan benyttes som behovsmedicin.\nFase III studierne er netop offentliggjort på American Thoracic Society (ATS) kongressen i San Diego, USA (Abstract .A7654 og 7655). Studierne er også offentliggjort i New England Journal of Medicine.\nSYGMA studierne er designet til at undersøge effekten af Symbicort Turbuhaler, når produktet udelukkende tages som anti-inflammatorisk behandling efter behov op imod den eksisterende standardbehandling af mild astma.\nOg professor Charlotte Ulrik kalder resultaterne særdeles relevante. Hun mener, de både nationalt og internationalt får betydning for fremtidig behandling.\nDe to studier sammenligner den nuværende anbefalede behandling af patienter med mild astma - der er i fast forebyggende behandling med lav-dosis inhaleret binyrebarkhormon suppleret med luftvejsudvidende medicin ved behov - med en fast kombination af formoterol og budesonid, der alene anvendes som behovsmedicin\nAstraZenecas Symbicort Turbuhaler med indholdsstofferne budesonid og formoterol er et præparat med bronkodilaterende og antiinflammatorisk virkning indiceret til forebyggende astma-behandlin\nI dag er anbefalingen til behandling af patienter med mild astma korttidsvirkende bronkodilatator ved behov, og hvis denne anvendes mere end et par gange om måneden, suppleres med lavdosis inhalationssteroid med henblik på at reducere symptomer, opretholde bedst mulig lungefunktion og forebygge akutte eksacerbationer.\nI de to nye studier er denne behandlingsstrategi sammenlignet med behandling med en fast kombination af formoterol og budesonid alene som behovsmedicin. Og her dokumenteres, at præparatet med god effekt kan benyttes alene som behovsmedicin.\n”Det er veldokumenteret, at adherence med fast forebyggende astmamedicin er lav, og der er derfor behov for at undersøge alternative behandlingsstrategier, også hos patienter med mild astma,” siger professor og overlæge dr.med. Charlotte Ulrik, Lungemedicinsk afdeling, Hvidovre Hospital, og pointerer, at et vigtigt fund i de to nye studier er, at behovsbehandling med formoterol og budesonid forebygger akutte forværringer i samme omfang som fast forebyggende behandling med lavdosis inhalationssteroid (budesonid) morgen og aften.\n”Det skal dog bemærkes, at behovsbehandling med formoterol og budesonid ikke havde ligeså god effekt på astma symptom score som fast budesonid behandling,” påpeger professoren.\nAnbefalingerne må ændres\nSom behovsmedicin havde budesonid og formoterol samme effekt på eksacerbationer, mens effekten var dårligere end fast behandling med budesonid på kontrollen med astma-symptomer. Den samlede eksposition for inhalationssteroid var ifølge professoren ikke uventet betydeligt lavere i grupperne behandlet med formoterol og budesonid som behovsmedicin sammenlignet med grupperne behandlet med fast budesonid.\n”Det er tvivlsomt, om det vil være af større betydning for udgifterne til behandling uden for klinisk kontrollerede undersøgelser, da adherence med lavdosis inhalationssteroidbehandling hos patienter med mild astma gennemgående er meget lav,” siger Charlotte Ulrik.\n”Det er af samme grund tvivlsomt, om det i klinisk praksis vil have betydning for risikoen for bivirkninger relateret til behandling af mild astma med inhalationssteroid, som ud fra de anbefalede doseringer i denne patientgruppe primært vil være lokale bivirkninger såsom hæshed.”\nProfessoren mener, at studierne er særdeles relevante, da de ”står på skuldrene” af tidligere forskning. Desuden mener Charlotte Ulrik, at de to AstraZeneca-studier vil påvirke måden, man fremover vil behandle denne patientgruppe:\n”Studierne må forventes at få betydning for både nationale og internationale anbefalinger om, hvordan man bør behandle patienter med mild astma, hvor behovsbehandling med en fast kombination, dvs. i samme inhalator, af inhalationssteroid og en langtidsvirkende bronkodilatator med hurtigt indsættende effekt kan blive alternativ til de aktuelle anbefalinger,” understreger professor Charlotte Ulrik og peger på, at behandlingsregimet anvendt i studierne formentligt er i bedre overensstemmelse med virkeligheden og den måde, patienter med mild astma rent faktisk anvender deres forebyggende astma-medicin end de aktuelle anbefalinger på området.\nSamtidigt understreger professoren vigtigheden af, at mennesker med astma-lignende symptomer rent faktisk får stillet en diagnose.\n”Det er fortsat vigtigt, at astma-diagnosen verificeres, også hos patienter med formodet mild astma. Og da astma er en variabel sygdom, er regelmæssig opfølgning også vigtigt, blandt andet med henblik på at sikre, at en patient rent faktisk fortsat har mild astma, ligesom en revurdering af behandlingsbehov, adherence med mere er essentielt i behandlingen af alle astmapatienter.”


Tokary Golf Club – En 18 hullers golfbane beliggende nær Gdansk i et kuperet område. Prøv kræfter med en golfbane med stor variation og Polens eneste par 6 golfhul\nGolfpakker med prisgaranti til Tokary Golf Club\nTokary Golf Club, der ligger i området Przodkowo, åbnede i 2001. Golfbanen ligger i den lille, fredfyldte by Tokary, kun 15 km fra Lech Walesa lufthavnen i Gdansk. Området i det nordlige Polen kaldes det kasjubiske Schweiz – landskabet er kendetegnet ved en kuperet topografi med tætte skove. Det kuperede terræn går igen på golfbanen, hvilket er med til at skabe gode udfordringer for golfere på alle niveauer.\nTokary Golf Club har, som den eneste golfbane i Polen, et par 6 golfhul på 540 meter. Golfbanen er derudover kendetegnet ved sin store variation, hvilket gør spillet mere interessant. På golfklubbens 65 hektar store område finder du, udover den 18 hullers golfbane, et godt træningsområde med driving range, chipping- og putting green samt en 1-hullers akademibane. I klubhuset finder du en proshop, to Full Swing golfsimulatorer, en ForeSight, indendørs tennisbane samt restauranten Roda, hvor der serveres velsmagende, lokale retter, som du kan nyde på terrassen med en smuk udsigt over golfbanen.\nTokary Golf Club data om banen\n5606 meter fra hvid tee\n5287 meter fra gul tee\n4875meter fra rød tee\nTokary Golf Club faciliteter\nGreenfee Tokary Golf Club\n37 EUR på hverdage\n48 EUR i weekenden\nFå tilbud til Tokary Golf Club\nVideo - Tokary Golf Club\n+48 58 694 01 82


Den 2. juli er det 10 år siden, at København for alvor oplevede konsekvenserne af klimaforandringerne med den største mængde regn, der nogensinde er målt. Kældre og lavtliggende butikker blev fyldt med vand. Botanisk Have druknede stort set i det enorme skybrud, og biler strandede på Lyngbyvejen med vand til taget.\nSiden 2013 har vi givet storme og orkaner navne – det er indtil videre blevet til 15 stk. De fleste husker orkanen Bodil med en vindstyrke på 60 m/s. Vi vil opleve flere skybrud, storme, hyppigere stormfloder, stigende grundvand og havvand - og ofte vil der være sammenfald i hændelserne.\nDer er heldigvis sket en del i de sidste 10 år med klimasikring af byer og kystbeskyttelse, men vi er langt fra kommet i mål.\nVi skal også bruge nye metoder og partnerskaber mellem bygherrer, rådgivere og entreprenører, så vi sammen skaber de bedste løsninger.\nInfrastrukturdagen sætter i år fokus på alt dette.\nKl. 14.40-15.00 Hvordan fremmer Aarhus Vand innovative partnerskaber ved divisionsdirektør Karina Topp, Aarhus Vand\nKl. 16.30-16.45 Regeringens kommende nationale klimatilpasningsplan ved miljøminister Lea Wermelin\nKl. 16.45-17.00 Klimatilpasning for fremtiden ved direktør Laila Kildesgaard, Kommunernes Landsforening\nKl. 17.00-17.15 Fremtidig klimatilpasning i Danmark ved formand Stephanie Lose, Danske Regioner\nTilmeldingsfrist 23. sep.


World Humanitarian Day i skyggen af historiske udfordringer | Dansk Flygtningehjælp\nDet er i dag FN’s World Humanitarian Day, hvor humanitære medarbejdere verden over hyldes for deres arbejde. Det sker på et tidspunkt, hvor de humanitære udfordringer er større end nogensinde med kombinationen af et historisk højt antal fordrevne og mangel på ressourcer.\nVerden står med en historisk udfordring - 65 millioner flygtninge og fordrevne er et rekordstort antal. Der raser krige og konflikter i Mellemøsten og Afrika – og mere end 130 millioner mennesker har brug for humanitær hjælp. Samtidig er tendensen, at nødhjælpsarbejdet er blevet farligere end nogensinde, og i alt 4.000 humanitære medarbejdere er blevet ramt af angreb de seneste 20 år. Nødhjælpsarbejdere skal altså løbe stærkere end nogensinde før samtidig med de lever med faren for kidnapning, drab og angreb.\n”Vi har i Dansk Flygtningehjælps mere end 5.000 dygtige og engagerede medarbejdere, der arbejder i nogle af verdens farligste lande med de mest komplekse kriser. Lande som Syrien, Irak, Sydsudan, Afghanistan og Den Centralafrikanske Republik er præget af historisk alvorlige kriser, og samtidig har det internationale samfund simpelthen ikke kapacitet til at klare de enorme humanitære udfordringer, som vi er vidne til i verden i dag. Det betyder, at vores medarbejdere er nødt til at arbejdere hårdere end nogensinde og det under meget vanskelige og farlige vilkår,” siger Andreas Kamm, generalsekretær i Dansk Flygtningehjælp.\nNye tal fra viser, at siden 1997 er over 1000 nødhjælpsarbejdere blevet kidnappet, mere end 1400 dræbt og mere end 1300 såret, mens de udførte deres humanitære arbejde.\n”Vi arbejder i de mest ustabile områder i verden, hvor kriser og konflikter udspilles i et krydsfelt mellem økonomiske, politiske, sociale, religiøse og etniske skillelinjer og interesser, og det gør det meget vanskeligt at manøvrere på jorden. Fronterne rykker sig, pludselige flygtningestrømme eller akutte behov opstår. Vi må konstant være forberedt på nye situationer og sikkerhedsmæssige udfordringer, og det kræver kompetente, ansvarlige og dedikerede medarbejdere, som skal have en stor tak for den indsats de lægger for dagen,” siger Andreas Kamm.\nPå World Humanitarian Day skal Dansk Flygtningehjælp mødes med FN’s Højkommissær, Filippo Grandi. Dansk Flygtningehjælp er UNHCR’s centrale implementerende partner og mødet skal bruges på at konsoliderer det gode samarbejde, organisationerne har.\n”Det er en mulighed for at genbekræfte vores gode forhold og partnerskab med UNHCR. I en på mange måder forfærdelig situation verden over, er der mere brug for UNHCR end nogensinde før – og vi er glade for og stolte over, at vi kan bidrage og sammen med dem skabe løsninger for verdens mange flygtninge og fordrevne. Vores dedikerede medarbejdere gør hver dag en konkret forskel for mennesker, der har behov for humanitær bistand,” siger Andreas Kamm.\nDansk Flygtningehjælp er Danmarks største humanitære organisation og arbejder i 40 af verdens brændpunkter såsom Syrien, Irak, Sydsudan, Somalia, Afghanistan og Den Centralafrikanske Republik. Dansk Flygtningehjælp yder hvert år nødhjælp og langsigtede løsninger til mere end 2,5 millioner mennesker verden over.\nWorld Humanitarian Day markerer dagen, hvor 22 nødhjælpsarbejdere blev dræbt af en bombe på FN’s hovedkvarter i Baghdad i 2003. Siden dengang er dagen blevet brugt til at udtrykke respekt for humanitære medarbejdere verden over, men også at styrke forståelsen og respekten for den internationale humanitære orden.\nFlygtningekvinder skal hjælpes videre efter voldtægter


New York City Luxury Bus Tour og Harbour Cruise Manhattan 2021\n5-timers NYC tur med bus og båd\nUdforsk Manhattan og New York Harbor\nSe New Yorks vigtigste sites\nAfgangssted 119 W 56th St , 119 W 56th St, New York, NY 10019, USA\nLe Parker Meridien Hotel På 56th Street mellem 6. og 7. Avenue\nBETJENES AF High Quality Tours\nEn god guidet tur\nVi var 6 piger fra Det Forenede Kongerige på udkig efter at se en masse af de store websteder omkring NY. Vi havde Rachel som vores guide og Arman? Som vores chauffør. Afhentning var til tiden, og minibussen var ren og meget behagelig. Jeg har gjort hop on hop fra rød bus før, og dette er bare ikke sammenligneligt. Dette er i en meget højere liga! Vi var de eneste gæster på minibussen, som var fantastisk. Rachel var meget informativ og meget sjov. Hun sørgede for at planlægge masser af toiletpauser for os! Dette er en fantastisk måde at se en masse af byen i stedet for at vandre omkring sig selv på udkig efter steder. Du finder ud af masser af oplysninger, som du ikke selv ville få, og Rachel var fuld af de bedste tip og råd. Jeg anbefaler denne tur.\nMin reserverede tour blev aflyst dagen før den var planlagt. Jeg modtog en e-mail-meddelelse omkring kl. 13.00, som jeg ikke bemærkede, fordi jeg var på feriewebstedet! Nogen smsede mig omkring kl. 22.00 natten før for at sikre mig, at jeg modtog underretningen. Jeg giver dem en 2-stjernet, fordi heldigvis den agent kunne finde mig en ny tur med et andet firma, de har tilknytning til. Selvom jeg var taknemmelig, fordi jeg ikke kunne finde en ny tur i sidste øjeblik, omfattede udskiftningsturen ikke havnecruise, og bussen var ikke så flot som den, jeg oprindeligt valgte. Jeg planlagde turen en måned i forvejen, så jeg er virkelig skuffet over, at de måtte aflyse. Jeg var også nødt til at kontakte dem næste morgen, fordi jeg aldrig modtog ombookede bekræftelsesoplysninger, så jeg vidste, hvor jeg skulle hen.\nBustureBytureSejlture om dagenTure til vandsHalvdagstureWater SportsCruises, Sailing & Water ToursOutdoor ActivitiesTours & SightseeingNew YorkBusture - New YorkByture - New YorkSejlture om dagen - New YorkTure til vands - New YorkHalvdagsture - New YorkBusture - BrooklynByture - BrooklynSejlture om dagen - BrooklynTure til vands - BrooklynHalvdagsture - BrooklynBusture - Long IslandByture - Long IslandSejlture om dagen - Long IslandTure til vands - Long IslandHalvdagsture - Long IslandKategori\nTure og billetter til Seaport District NYCTure og billetter til Radio City Music HallTure og billetter til Governors IslandTure og billetter til Intrepid Sea, Air & Space MuseumTure og billetter til Newark Liberty International Airport (EWR)Ture og billetter til Belvedere CastleTure og billetter til Union SquareTure og billetter til New York City ChinatownTure og billetter til Wollman RinkTure og billetter til Ford Foundation BuildingTure og billetter til Battery ParkTure og billetter til Chrysler BuildingTure og billetter til United Nations HeadquartersTure og billetter til New York City Riverside ParkTure og billetter til Saks Fifth Avenue FlagshipTure og billetter til TriBeCaTure og billetter til New York Botanical Garden (NYBG)Ture og billetter til The Metropolitan OperaTure og billetter til Central Park Conservatory GardenTure og billetter til New York Cruise Port


Bjørnen figur i træ med 6 magnetiske dele fra danske FableWood – Wood To You\nFableWood Bjørnen figur i træ med 6 magnetiske dele\nFableWood Bjørnen figur i træ med 6 magnetiske dele er på bestilling, og sendes så snart den er på lager igen. Forventet leveringstid er 1-2 uger.\nHyggelig og sjov træfigur udformet som en bjørn\nBjørnen er en smart træfigur, som består af seks magnetiske dele. Den kan derfor samles og skilles ad. Et sikkert hit for børn der vil elske at lege med bjørnen. Den kan også benyttes som pynt på en hylde eller som en billedholder til et lille billede.\nBjørnen er udført i lækker nordamerikansk valnød og asketræ og er designet af danske FableWood. Den er behandlet med et mix af naturolie og bivoks. Figuren måler 15 x 4 x 12 cm. Bjørnen er både hyggelig, trofast og afslappet - men kan også brøle højt en gang i mellem.\nBjørnen er godkendt som legetøj til børn på 1 år og opefter. Man kan samle de forskellige dele, lige som man ønsker, så man behøver ikke at samle dem som en bjørn. Det er også muligt at benytte de magnetiske dele fra et eller flere af de andre dyr fra FableWood. På den måde kan man skabe fantasifulde dyr og kreationer. Det er sjovt for både børn og voksne.\nMål: L: 15 cm B: 4 cm H: 12 cm


Se dig om i dit hjem og prøv at lave en liste over alle de maskiner og apparater, der bruges i hverdagen hjemme hos dig.\nHvor mange apparater er der (ca.) i dit hjem?\nHvor mange apparater er der (ca.), hvis man tæller i alle hjem i din klasse? – på din skole? – i din by?\nAlle disse maskiner og apparater omsætter energi, og derfor bruger alle danskere energi hver dag – faktisk hele døgnet rundt. For i alle danske hjem er der hele tiden nogle apparater, der er tændt et eller andet sted i boligen.\nHvilke apparater er tændt hele døgnet?\nDe fleste apparater, vi bruger i hjemmet, virker ved hjælp af elektricitet, men der bruges også andre energikilder fx til opvarmning og madlavning.\nHvilke energikilder kan det være?\nVi bruger (bl.a) energi når vi bruger varme og elektricitet, når vi bruger benzin eller diesel og når vores varer skal produceres, pakkes og transporteres.\nVores energiforbrug i hjemmet kan deles i tre store forbrugs-omåder:\nLys. Der er elektrisk lys i stort set alle rum i et typisk dansk hjem. Billeder på TV- og computer-skærme laves også ved hjælp af lys. Derfor er der mange apparater i ethvert hjem, der omsætter energi til lys. Hvor mange af disse apparater er der i dit hjem?\nBevægelse. El-motorer i støvsugere og andre maskiner virker ved hjælp af bevægelse. Lyd er luft, der sættes i bevægelse.\nDerfor er der mange apparater i ethvert hjem, der omsætter energi til bevægelse. Hvor mange af disse apparater er der i dit hjem?\nVarme/kulde. Vi bruger megen energi på at regulere temperaturen i vores bolig, i vores vand- og varmeforsyning, i vores madlavning og de steder, hvor vi skal opbevare mad med mere. Derfor er der mange apparater i ethvert hjem, der omsætter energi til varme eller kulde. Hvor mange af disse apparater er der i dit hjem?\nI de følgende forsøg vil vi opfordre dig til at undersøge, hvordan nogle af disse maskiner og apparater virker, og hvordan du kan udnytte disse virkemåder til at flytte en klods fra et sted til et andet.


Billeje Bristol Lufthavn - Hertz Biludlejning\nBilleje i Bristols lufthavn\nBilkørsel i og omkring Bristols lufthavn\nBristols lufthavn er den travleste flyveplads i det sydvestlige England og er port til et område med kreativitet, innovation og kultur. Hvad enten du er på vej til centrum af Bristol eller til byens omegn, kan du komme ud at køre så hurtigt som muligt med vores nemme billeje.\nDu finder vores afdeling i Bristols lufthavns Car Hire Hall i gåafstand fra terminalbygningen, og det er her, at du kan hente din lejebil og komme afsted.\nGennemse vores udvalg af biler på nettet, før du ankommer, og book den bil, der passer bedst til dig, du kan betale forud eller når du henter din lejebil.\nBristol by og lufthavn er usædvanligt godt forbundet. Når du forlader Britsols lufthavn i din lejebil, er Bridgewater Road (A38) den første store vej, du kommer til. Hvis du kører nordpå ad A38, kommer du på omkring en halv time til det centrale Bristol. Hvis du derimod kører sydpå ad A38, vil du se, at vejen forgrener sig, og du enten kan køre videre i sydvestlig retning ad A38 eller vestpå ad A368. Begge veje giver dig adgang til motorvejen M5 (afhængigt af hvilket motorvejskryds du benytter dig af).\nHvis du kører sydpå ad M5, kan du komme til byen Exeter og køre videre ad A38 til byen Plymouth og, hvis du er på ferie, videre vestpå til hele grevskabet Cornwall (det yderste sydvestlige England). Hvis du derimod kører nordpå ad M5, kan du komme til byerne Gloucester, Cheltenham og Birmingham - sidstnævnte er en populær by for konferencer og messer.\nDu kan nemt kommer til to af Storbritanniens storbyer fra Bristol. Du kan køre vestpå ad M4 over Severn Bridge for at komme til Cardiff i Wales - du skal betale broafgift for at krydse denne bro, hvilket du kan læse mere om på nettet. Du kan også køre østpå ad M4 for at køre til London.\nDu vil opdage, at det er ligetil at køre rundt i Bristol. Hvis du skal ind til centrum fra Bristols lufthavn, kan du køre nordpå ad A38 og krydse broen over floden. A4044 kører gennem indre by fra nord til syd, så den er god at navigere ud fra, uanset hvor i byen du vil hen.\nI centrum af Bristol er der ensrettede gader for at afhjælpe trafikken, og du skal også være opmærksom på, at der er store områder forbeholdt fodgængere.\nKort om Bristols lufthavn og omegn\nLær om Bristols maritime historie eller udforsk de nærliggende naturfredede områder Cotswolds og Exmoor nationalpark - der er masser af seværdigheder og steder at besøge, når du lander i Bristols lufthavn.\nSol og kyst\nDet sydvestlige England er berømt for sine kystbyer, og med billeje i Bristols lufthavn vil du nemt kunne besøge de bedste steder. Du finder den traditionelle britiske kystby Weston-super-Mare omkring 45 minutter syd for Bristol. Byens store strand er det perfekte sted for en sjov dag for hele familien. Hvis du derimod vil have fred og ro, kan du i stedet tage til Marine Cove og The Causeway ved Knightstone Island nord for den store strand.\nDu kan tilbringe en dag med at krydse Severn Bridge og udforske Wales smukke kystlinje. Ved Cardiff Bay finder du Penarth, som er en elegant kystby med arkitektur fra Edward den syvendes tid. Hvis du leder efter forlystelse, æselture og isbiler, er nærliggende Barry Island det perfekte sted at tage til.\nFra Bristol kan du køre sydpå ad A37 til den georgianske kystby Weymouth på Englands sydkyst i grevskabet Dorset. Byen er en populær destination for sejlskibs- og lystbådsentusiaster. Her kan du nyde områdets gyldne sandstrande og udforske kystlinjen, der er fra Juratiden og som er optaget på UNESCOs verdensarvsliste.\nBristols store havn, The Bristol Port Company, ligger ved Severns flodudmunding og er nem at komme til fra lufthavnen – det tager omkring en halv time i din lejebil. Bristols havn består af The Avonmouth Docks på den nordlige side og The Royal Portbury Docks på den sydlige side af floden Avon, der løber igennem Bristol og ud i floden Severn. Bristols havn tager imod mere end 12 tons last hvert år med leverancer af alt fra frugt og grønt til importerede biler.\nVirksomheder som Rolls-Royce, Airbus og BAE Systems har hovedsæde i byen Filton, der ligger en kort køretur nord for Bristol ad A38. Her finder du også Forsvarsministeriets (MOD) afdeling ”Defence Equipment & Support” (DE&S) i Abbey Wood.\nBristols mediesektor har været i vækst i de senere år, og Bristols BBC Broadcasting House ligger på Whiteladies Road.\nBaths rige historie\nHvis du kører fra Bristol i sydøstlig retning ad A4, kommer du til spabyen Bath - floden Avon løber også igennem Bath - som er en af Storbritanniens historisk set vigtigste byer. I Bath vil du blive fortryllet af den varierende arkitektur - fra originale romerske spabade til de velbevarede georgianske bygninger fra det 18. århundrede.\nBesøg en af Nordeuropas mest prominente historiske seværdigheder The Roman Baths, disse romerske bade er knap 2000 år gamle. Du kan også springe 700 år frem i tiden og besøge den nærliggende kirke Bath Abbey, som er en fredet bygning, her kan du lære om Storbritanniens forhold til religion gennem tiderne. Gå en tur i gaderne i denne smukke by, og husk også at se rækkehusene The Royal Crescent, der danner en halvmåneformet bygning og betragtes som et af Storbritanniens fineste eksempler på georgiansk arkitektur.\nFra industri og innovation i centrum af Bristol til historiske steder i byens omegn – hvis du lejer en bil i Bristols lufthavn, har du rig mulighed for at udforske det sydvestlige Storbritannien.


1.a) Anita Matthiesen, Ole Schubell og Karin Ryder blev valgt som stemmetællere for hvert sit bord. - PDF\nDownload "1.a) Anita Matthiesen, Ole Schubell og Karin Ryder blev valgt som stemmetællere for hvert sit bord."\n1 Sporvejsfunktionærernes Boligforening Spøttrupvej 18, kld Vanløse J.nr sup/ Referat fra ordinært medlemsmøde i Sporvejsfunktionærernes Boligforening SBF 1 - afholdt mandag den 29. maj 2006, kl til 21.10, i kulturhuset, Frode Jakobsens Plads 4, 2720 Vanløse Til stede var: Der var mødt 30 personer, heraf var 26 stemmeberettigede. Følgende bestyrelsesmedlemmer var til stede: Formand Birger Eckstrøm, kasserer Irene Christensen Orth, bestyrelsesmedlemmer Richard Weihe, Carsten Frølund og suppleant Anne Svendsen. Gæster: Med til mødet var endvidere advokat og administrationschef Kresten M. Valdal samt ejendomsadministrator Susan Plambæk fra Valdal advokatfirma. Birger Eckstrøm indledte mødet med at byde velkommen. 1. Valg af dirigent. Bestyrelsen foreslog René Clement. Dette blev enstemmigt vedtaget. René Clement konstaterede at årsmødet var indkaldt rettidigt og var beslutningsdygtig i henhold til vedtægterne. 1.a) Anita Matthiesen, Ole Schubell og Karin Ryder blev valgt som stemmetællere for hvert sit bord. 2. Formandens beretning Udover den skriftlige beretning, der var delt ud til alle sammen med indkaldelsen, tilføjede Birger Eckstrøm følgende: Vaskerier. Når man renser tørretumblernes filtre for fnug m.m., bedes det gjort på en sådan måde, at resten af vaskeriet ikke flyder med det snavs, som filtrene opsamler. Vaskerierne skal i øvrigt afleveres i samme stand, som man selv ønsker at modtage det. Tørrerummene er trange og ofte fyldt godt op, hvorfor der henstilles til, at man fortrinsvist anvender tørrerummene til at tørre tøj, der bedst egner sig hertil. F.eks. er det mest hensigtsmæssigt, at frottéhåndklæder og lignende tørres i tumblerne.\n2 - 2 - Hvis man, for at få plads til eget tøj, beslutter sig til at tage andres tøj ned fra snorene, SKAL man sikre sig, at tøjet er tørt, ligesom tøjet lægges pænt sammen. Sammenlægning af lejligheder. Bestyrelsen vil det næste år undersøge mulighederne for at gøre lejemålene mere tidssvarende, herunder blandt andet sammenlægning af lejligheder og større badeværelser og køkkener. Dette er nødvendiggjort af de krav, som familier har i dag til mere plads. Birger Eckstrøm opfordrede medlemmerne til at rette henvendelse til bestyrelsen, såfremt nogen måtte ønske at være med i et sådan projekt. Valdal Ejendomsadministration. Bestyrelsen har i det seneste år ikke været helt tilfreds med Valdal Ejendomsadministration, hvorfor der blev afholdt et møde mellem bestyrelsen og ejendomsadministrationen. Det var blandt andet et krav fra bestyrelsen, at der skulle være mindst 2 personer hos Valdal til at varetage de opgaver, der ligger i administrationen af ejendommen. Dette krav blev imødekommet. Samtidig havde bestyrelsen stillet krav om, at der blev givet en dekort på administrationshonoraret. Valdal har imødekommet en dekort på 2 måneders administrationshonorar. Bestyrelsen har besluttet, at beløbet skal komme beboerne til gode, eventuelt i form af en skulptur i have anlægget eller en komsammen i løbet af sommeren. Ejendomsfunktionær Michael Sædding. Birger Eckstrøm præsenterede Michael Sædding som ejendommens ny ejendomsfunktionær. Michael Sædding afløser Ole Schubell, som Birger Eckstrøm endnu en gang, på foreningens vegne, takkede for et 35-årigt langt og godt samarbejde. Forskellige punkter i formandens beretning blev drøftet, bl.a. fjernelse af tørt tøj fra tørrerummene, som Birger Eckstrøm henstillede til, at man hurtigst muligt selv fjernede fra tørrerummene. Der blev forespurgt, hvorvidt det var muligt, at man eventuelt kunne få et nyt køkken, uden der nødvendigvis skulle sammenlægges. Irene Christensen Orth henviste i sådanne tilfælde til råderetten, hvorunder det er muligt, at man eventuelt kan få refunderet et beløb, såfremt man installerer et nyt køkken. Som afslutning på drøftelsen omkring sammenlægning/forbedring af lejlighederne blev det af Irene Christensen Orth oplyst, at omkostningerne for eventuelle sammenlægninger/forbedringer bliver pålagt den pågældende lejer. Såfremt der er tale om sammenlægninger/forbedringer som foreningen skal afholde omkostningerne til, kan dette alene vedtages på en generalforsamling.\n3 Godkendelse af årsregnskab for Irene Christensen Orth forklarede indledningsvist, at regnskabet indeholder 2 dele, nemlig afdelingens regnskab og foreningens regnskab. Foreningsregnskabet gennemgås på delegertforsamlingen og blev derfor ikke behandlet yderligere på årsmødet. Irene Christensen Orth gennemgik således posterne i afdelingens årsregnskab for Lisa Svendsen beklagede, at varmeregnskabet ikke indgår i årsregnskabet. Irene Christensen Orth forklarede hertil, at varmeregnskabet er et selvstændigt regnskab, og at det totale varmeforbrug tidligst kendes til efteråret. Der var ingen bemærkninger til regnskabet, der således blev godkendt. 4. Budget Irene Christensen Orth oplyste, at regnskabet er kommet så sent i år, at der skal afholdes et ekstra møde med henblik på udarbejdelse af budget. Der vil blive indkaldt til budgetmøde i løbet af efteråret. 5. Indkomne forslag 5.a. Godkendelse af ny husorden Birger Eckstrøm redegjorde for, at husordenen, tidligere vedlagt nyhedsbrevet februar 2006, blev vedtaget som fremlagt. De i husordenen fastsatte tidspunkter blev drøftet. Birger Eckstrøm opfordrede medlemmerne til at tænke over en modificering af tidspunkterne til næste års medlemsmøde. Tommy Rygaard forespurgte bestyrelsen, hvordan klager over støjende beboere blev behandlet. Birger Eckstrøm oplyste, at beboeren i første omgang modtager en henstilling fra bestyrelsen. Såfremt dette ikke hjælper, vil beboeren modtage en skriftlig advarsel om opsigelse. Forslaget blev herefter enstemmigt vedtaget.\n4 Valg 5.b. Forslag om at ventilation kører om sommeren hele døgnet, evt. på halv kraft Henrik L. Christensen redegjorde for sit forslag, idet han gjorde gældende, at der er meget varmt i lejlighederne om sommeren og ventilation om natten ville hjælpe på dette. Richard Weihe oplyste, at ventilationsmotorerne ikke kan køre på halv kraft, og at det vil koste ca. kr ,00 at få nye motorer. Det blev oplyst, at det koster kr ,00 yderligere, såfremt ventilationen kører i døgndrift i månederne juni, juli og august. Irene Christensen Orth oplyste, at det ikke er merudgiften alene der skal tænkes på, men også, at nogle beboere måske føler sig generet af støjen fra ventilationen. Støjen fra ventilationsanlægget blev drøftet, idet nogle beboere mente, at ventilationen larmede og nogle beboere var ikke generet af støjen. En del beboere var også generet af røggener. Karsten Frølund og Richard Weihe forklarede, at dette ikke burde være muligt, idet ventilationssystemet er et udsugningsanlæg. Lisa Svendsen foreslog, at der blev rekvireret en fagmand til at kigge på ventilationsanlægget. Richard Weihe oplyste, at ISS rensede kanalerne for 1½ år siden, hvor udsugningen blev justeret. Birger Eckstrøm tilkendegav, at han var enig i, at ventilationsanlægget skulle gennemses, og meddelte, at bestyrelsen ville drøfte sagen på det kommende budgetmøde. Henrik L. Christensen trak herefter sit forslag tilbage under forudsætning af, at bestyrelsen gjorde noget ved ventilationsproblemet. 6a. Valg af kasserer Irene Christensen Orth Irene Christensen Orth tilkendegav, at hun var villig til genvalg. Irene Christensen blev enstemmigt valgt. 6b. Valg af bestyrelsesmedlem Richard Weihe Richard Weihe tilkendegav, at han var villig til genvalg. Richard Weihe blev enstemmigt valgt.\n5 - 5-6c. Valg af bestyrelsesmedlem Carsten Frølund Carsten Frølund tilkendegav, at han var villig til genvalg. Carsten Frølund blev enstemmigt valgt. 6d. Valg af bestyrelsesmedlem for 1 år Bestyrelsen foreslog Anne Svendsen. Anne Svendsen blev enstemmigt valgt. 6e. Valg af 2 suppleanter for 1 år Karin Ryder og Henrik L. Christensen blev enstemmigt valgt. 6f. Valg af delegeret for 2 år Karin Ryder blev enstemmigt valgt. Birger Eckstrøm gjorde opmærksom på, at Jette Nielsen tidligere er valgt som delegeret for ikke bolighavende. 7. Eventuelt Birger Eckstrøm indledte punktet "eventuelt" med at informere medlemmerne om, at de 2 nye administratorer hos Valdal advokatfirma er Marianne Work og Susan Plambæk. Birger Eckstrøm oplyste samtidig, at Susan Plambæk er hans samlever, og at det har mange store fordele, idet Susan Plambæk kender afdelingen særdeles godt, og derfor har nem og hurtig adgang til diverse informationer. Der blev samtidig gjort opmærksom på, at Susan Plambæk, lige såvel som den øvrige ejendomsadministration, ikke bliver orienteret om alt, hvad der drøftes på bestyrelsesmøderne. Interne drøftelser i ejendomsadministrationen vil ligeledes alene blive kommunikeret ud, såfremt det er afdelingen vedkommende. I den forbindelse kan det oplyses, at Irene Christensen Orth modtager kopier af alle e- mails mellem Birger Eckstrøm og Susan Plambæk, som omhandler SBF. I tilfælde af klager over Birger Eckstrøm kan Marianne Work kontaktes. Birger Eckstrøm oplyste, at Københavns Kommune er begyndt at betale tab på de fraflyttere, der er sat ind af kommunen. Lisa Svendsen spurgte til de huller, der er opstået i vejen på Spøttrupvej. Birger Ecktrøm kunne oplyse, at omkostninger til reparation af hullerne skal dækkes af foreningen. Carsten Frølund forklarede, at hullerne opstår efter saltning af vejen.\n6 - 6 - Lisa Svendsen udtrykte ønske om, at en uvildig, udover de til afdelingen knyttede, foretager syn af lejligheden efter istandgørelse, således at der ikke er mulighed for, at håndværkernes arbejde blev nemmere accepteret på grund af særlige præferencer. Carsten Frølund kunne dertil oplyse, at der ikke er særlige præferencer til håndværkerne. Birger Eckstrøm tilkendegav, at det er nok, at varmemester og et bestyrelsesmedlem syner en istandsat lejlighed. Irene Christensen Orth kunne oplyse, at håndværkere i afdelingen jævnligt bliver skiftet ud, og at lejemålet i øvrigt alene sættes i rimelig stand, da foreningen på et tidligere årsmøde, har besluttet at lejlighederne ikke sættes i tip-top stand, idet dette vil medføre forøgede huslejestigninger til alle beboerne. Birger Eckstrøm informerede om, at den korrekte fremgangsmåde er, at beboeren senest 14 dage efter indflytning udfærdiger en indflytningsrapport, således at beboeren ikke efterfølgende hæfter for de fejl og mangler, der var ved indflytningen. Karin Ryder bad bestyrelsen forbyde rygning i vaskerierne. Birger Eckstrøm oplyste, at såfremt der var bred enighed herom ville bestyrelsen gerne arbejde for et rygeforbud i vaskeriet. Ikke-ryger skilte vil blive opsat og askebægrene fjernet. Anita Matthiesen foreslog, at der blev sat lys op over navneskilte og hoveddørslåse. Lisa Svendsen foreslog i den forbindelse, at der blev sat lysfølere op i vaskeriet i stedet for de nuværende tryk-kontakter, som ofte sidder fast. Birger Eckstrøm tilkendegav, at bestyrelsen vil undersøge lysforholdene, så vidt økonomien tillader det. Jeanne Johansen beklagede, at foreningens bredbånd er så ringe, og at det i øvrigt er svært at få fat i teknikere. Birger Eckstrøm kunne oplyse, at han for nylig havde været til et møde, hvorunder det var blevet lovet, at helpdisk/hotline ville blive bedre. Såfremt dette ikke sker skal den pågældende beboer klage til udbyderen. Birger Eckstrøm vil gerne underrettes, såfremt det har været nødvendigt at klage flere gange. Tommy Rygaard beklagede, at beboere, der lejer beboerlokalet glemmer at slukke for ventilationssystemet efter brug, og at der i øvrigt bliver anvendt egne musikanlæg, som ikke bliver slukket til tiden, det vil sige kl. 0:00. Endvidere blev det beklaget, at depositum udbetales uagtet, at lokalet ikke ryddes og gøres rent.\n7 - 7 - Carsten Frølund oplyste, at det ikke er tilladt at benytte egne musikanlæg i beboerrummet. Carsten Frølund foreslog endvidere, at der for eftertiden udleveres et reglement for brug af lokalet ved udlevering af nøglen, ligesom det blev foreslået, at bestyrelsen vælger en person, der syner lokalet, når det har været i brug. Søren Orth mente, at lejedepositummet for beboerrummet burde sættes op til kr ,00, idet kr. 350,00 ikke var meget at tage af. Carsten Frølund vil se på dette. Navneskiltene ved hoveddøren blev beklaget. Birger Eckstrøm kunne meddele, at der vil komme nye tavler op i løbet af kort tid, når alle bogstaver er leveret - de har været i mangel. Mogens Scott spurgte til opsætning af postkasser i opgangene. Birger Eckstrøm oplyste, at dette var udskudt et par år. Mogens Scott henstillede til, at man slukkede for radiatorerne, når der luftes ud. Birger Eckstrøm fik herefter ordet, idet han mente, at det var fint, at mange ting blev drøftet under punktet "eventuelt", men at nogle at tingene måske nok kunne klares i løbet af året ved henvendelse til kontoret. Birger Eckstrøm takkede med 2 flasker rødvin til hver, René Clement for hjælp med dirigentrollen, Elly Christensen for bestyrelse af adgangen til mødet samt advokat Kresten Valdal og administrator Susan Plambæk for deltagelse ved mødet. Alle blev takket for god ro og orden. Årsmødet slut kl. 21:10. Dato: / 2006 Som dirigent: Som referent: René Clement (administrator Susan Plambæk)


Håndholdt indsats for ufaglærte ledige | DenOffentlige.dk\nPressemeddelelser Aabenraa Kommune 09.04.14 0\nFørst var der KIS, så kom KINA, og nu er endnu en særlig beskæftigelsesindsats på vej som et tredje ben i Aabenraa Kommunes aktive arbejdsmarkedspolitik. Indsatsen er netop blevet vedtaget i Arbejdsmarkedsudvalget.\nProjektet skal omfatte ca. 50 ledige, nemlig ufaglærte langtidsledige og ledige, der er i fare for at falde ud af systemet og stå uden forsørgelse. Disse ledige skal opkvalificeres til at kunne varetage nogle af de jobs, som de lokale virksomheder har svært ved at skaffe kvalificeret arbejdskraft til.\n- Vi har den opfattelse, at vi har gode muligheder for at gøre den ufaglærte arbejdskraft mere attraktiv for erhvervslivet. Og jeg er glad for, at vi på denne måde endnu engang viser, at vi fører en aktiv arbejdsmarkedspolitik i Aabenraa Kommune, pointerer Ejler Schütt, der er formand for Arbejdsmarkedsudvalget.\nJobcenter Aabenraa har siden 2012 intensiveret samarbejdet med virksomhederne, der i disse år i udstrakt grad efterspørger faglært arbejdskraft eller arbejdskraft med specielle kvalifikationer så som certifikater og lignende. Der er ikke længere jobs til så mange ufaglærte, som der var tidligere. Og forholdsmæssigt mange af de ledige er netop ufaglærte. Derfor kan jobcentret, i en tid hvor ledigheden falder, ikke helt honorere virksomhedernes behov for faglært og kvalificeret arbejdskraft.\nDet nye projekt skal derfor forsøge at løfte nogle af de ufaglærtes kompetencer, så de kommer til at svare til virksomhedernes behov. Det skal ske inden for fem brancher: industri og produktion; transport, lager og logistik; bygge og anlæg; service og rengøring; landbrug.\nKonkret får hver deltager i projektet et opkvalificerende kursusforløb på 12 uger. Den ledige har i forvejen ret til 6 ugers selvvalgt kursus. De ekstra 6 uger tildeler jobcentret den ledige.\nOpkvalificeringen kommer til at bestå af kurser af forskellig slags alt efter, hvad det konkret er, den ledige mangler for at kunne indgå i et job i en af de virksomheder, der har brug for arbejdskraften nu eller fremover. Det bliver altså en udpræget håndholdt indsats, der matcher den ledige med virksomhedernes behov.\nDet er målet, at halvdelen af kursusdeltagerne skal komme i job, løntilskudsjob eller jobrotation efter forløbet, samt at 10% af deltagerne fortsætter i et decideret uddannelsesforløb.\n- Jeg ser frem til, at virksomhederne og jobcentret kommer i endnu tættere samarbejde gennem dette projekt. Vi har allerede været i kontakt med flere virksomheder inden for de nævnte brancher, som har vist positiv interesse for at deltage i projektet, fortæller vicekommunaldirektør Tom Ahmt, der også er direktør for Jobcenter og Borgerservice.\nEmneord: Ufaglærte, Ledighed, Jobcentre, Tom Ahmt, Lokale virksomheder\nAabenraa Kommune på DenOffentlige.dk Aabenraa Kommune


Læs hele Helle Thorning-Schmidts tale til S-kongressen - Avisen.dk\nLæs hele Helle Thorning-Schmidts tale til S-kongressen\nS holder kongres, mens meningsmålingerne er under 20 procent. Læs hele Helle Thorning-Schmidt tale her.\n28. september 2013 13:01\nI ser helt og aldeles fantastiske ud. Og når jeg står her og kigger på jer, så har jeg det som om, at jeg kender jer alle sammen.\nFra roseuddeling på gågaden, musik på torvet. Dør til dør. Repræsentantskabsmøder. Sommerstævner. Besøg på virksomheder, på skoler, på plejehjem. Valgkampe og fælles oplevelser.\nHvor har vi dog lavet meget sammen os, der er her i salen i dag.\nOg en sal fuld af kampklare socialdemokrater, det er det bedste sted man kan være.\nVi er klar til at slås for et stærkt Danmark med solidaritet og ordentlighed. Sådan var det i går. Sådan er det i dag. Og ved I hvad: Sådan vil det også være i morgen.\nNogen kalder det projektet. Andre kalder det fortællingen. I min verden er det mere ligetil.\nForleden var jeg på VUC i Haderslev. Her mødte jeg Anne-Marie. En stærk kvinde på 42 år. Hun arbejder som SOSU-hjælper. Gift og mor til to knægte på 9 og 12 år.\nAnne-Marie er ordblind. Det er der mange der er. Og som hun sagde om de mange specialklasser hun havde gået i som skoleelev: "Jeg lærte da at spille Ludo."\nHendes mand, der også er ordblind, var gået forrest med et læsekursus. Han havde fået noget ud af det.\nNu var hun så også kommet i gang. Og resultaterne er kommet.\nDa jeg mødte hende sad hun med en iPad og skrev på livet løs. Og som hun sagde; "Tænk sig at jeg skulle komme til at skrive en historie".\nEndnu bedre: Hun fortalte, at hun nu kan læse lektier sammen med børnene.\nJeg har så meget respekt for Anne-Marie.\nRespekt for at hun fortæller sin historie. Men jo mest af alt for, at hun så beslutsomt vil forme sit eget liv.\nHvert eneste menneske er noget særligt. Hvert eneste menneske skal kunne række ud efter sine drømme. Hvert eneste menneske skal ses.\nOg nej, det er ikke alle, som kommer fra start med 100 kilometer i timen. Og nej, det er kun de færreste, der klarer livets mange genvordigheder alene og uden at snuble undervejs.\nVi har brug for hinanden. Vi har brug for vores sidemand på arbejdspladsen. Vores nabo. Vores børns venner.\nVi har brug for et stærkt fællesskab. Så der altid er en vej tilbage til arbejdslivet, hvis jobbet ryger. Så der altid er fri og lige adgang, hvis sygdom rammer. Så vores ældre møder omsorg. Og så Anne-Marie kan få sin læse- og skriveundervisning.\nDet er dét, det hele handler om. Det er dét, vi kæmper for.\nVi er tre partier i regeringen. Det tror jeg, at de fleste har bemærket. Og nej, vi er ikke ligesom VKO. Vi gør det på vores måde. Mindre spin og mere substans.\nDet er måske ikke altid lige strømlinet. Men der bliver truffet flere beslutninger.\nJeg vil sende en varm tak til Margrethe Vestager og Annette Vilhelmsen for et godt og stærkt samarbejde.\nI tager ansvar for Danmark. Hjemme og ude. Også når det er svært.\nVi har været vidner til, at mænd som kvinder, børn som gamle, brutalt blev slået ihjel med giftgas af regimet i Syrien.\nVerdenssamfundet var nødt til at handle.\nFor historien har lært os, at det har en pris at lade uretten og mørket slå rødder. Og at vi ikke kan kigge væk, når et regime myrder sin egen befolkning.\nDerfor traf vi en beslutning om en direkte og utvetydig politisk støtte til vores nærmeste allierede. Det var ikke en let beslutning hverken for mig eller resten af regeringen. Det må en sådan beslutning aldrig være. Men den var rigtig.\nI den endeløse kamp mellem ret og uret, kom vi et skridt tættere på en mere retfærdig verden.\nI dag kan vi med tilfredshed konstatere, at truslen om en målrettet og begrænset militær aktion hjalp.\nI stedet for at bygge nye lagre med dødelig gas, skal de kemiske våben nu helt fjernes fra Syrien. Slut med giftgas mod børn i Damaskus.\nSom sagt. Regeringen består af tre partier.\nMen jeg vil også gerne sende en hilsen til vores venner i Enhedslisten. Vi har indgået nogle vigtige aftaler, som er gode for Danmark. Vi er ikke enige om alt. Men vi deler en tro på, at vi lever i et særligt land, som vi skal passe godt på.\nSocialdemokraternes historie går mere end 140 år tilbage.\nAlligevel taler nogen til os, som om vi er nogle lidt forstyrrede teenagere. Som burde bruge mere tid på at finde ud af, hvad vi vil, når vi bliver voksne.\nDer er også dem, der mener, at vi lige så godt kan flytte ud på Frilandsmuseet.\nAndre, som tilsyneladende ikke har været i godt humør i årevis, kloger sig veloplagt på vores snarlige bortgang. Men hør lige her.\nVi har mere lod og del i det danske samfund end nogen anden politisk kraft. Vi er gået forrest i kampen for at sikre rettigheder og retfærdighed.\nVi er en bevægelse, der hele tiden bygger på dét, den forrige generation skabte. Og husk nu; man skal ikke undervurdere Socialdemokraterne.\nFør valget satte vi os det mål, at Danmark skulle videre.\nVidere efter 10 år med blokpolitik.\nVidere efter den værste økonomiske krise siden Anden Verdenskrig.\nVidere efter at vi på få år tabte langt over 100.000 arbejdspladser.\nVidere efter grænsebomme og diskriminerende pointsystemer.\nVidere efter bankkrak og finansfiduser.\nDa vi fik ansvaret gik vi i gang fra dag ét.\nAfskaffede fattigdomsydelserne, så vi får børn ud af fattigdom.\nFremrykkede offentlige investeringer, så vi kunne sikre arbejdspladser i hele landet.\n46 milliarder kroner sidste år - det højeste niveau i 30 år. 44 milliarder kroner i 2014.\nDet kan mærkes. Det holder hånden under beskæftigelsen.\nNye krav til unge på kontanthjælp.\nEn hjælpende hånd til vores fattigste pensionister.\nAfgiftslettelser til vores virksomheder.\nModernisering af forsvaret.\nStreng styring af vores fælles husholdningskasse.\nVi investerer 90 milliarder kroner i at styrke vores konkurrenceevne og Danmark.\nSom den første regering nogensinde har vi opstillet sociale 2020 mål. Ingen skal glemmes i samfundets blinde vinkler. Vi indfører en ny behandlingsret for psykisk syge.\nPå et tidspunkt, var der vist en eller anden, som sagde noget om, at regeringen var gået reform amok. Man skulle tro, at det var én, som vidste, hvad hun talte om.\nJa, vi har haft travlt. Vi har handlet. Der er blevet spildt mælk under vejs. Æg er blevet slået i stykker. Det har tit været op ad bakke. I har alle sammen mødt en nabo eller en kollega, som havde flere spørgsmål, end I synes, I havde svar.\nJeg ved udmærket godt, at I har kæmpet for at forklare, hvad vi har gjort. At I har brugt kræfter på at overbevise om, at det tager tid at vende udviklingen i Danmark.\nJeg kender jeres indsats.\nDerfor er jeg også glad for, at jeg i dag kan sige; Danmark er tilbage på sporet.\nDer er ved at ske et stemningsskifte i dansk økonomi. Boligmarkedet er langsomt ved at tø op. Danskerne er ved at genvinde troen på fremtiden. Der er så småt kommet lidt mere fart i hjulene. Vi er begyndt at tage livtag med de udfordringer, som hobede sig op under VKO.\nOg det bedste er; arbejdsløsheden, den går ikke op. Den går ned.\nSå jo, Danmark er tilbage på sporet. Og her skal vi blive.\nMen vi skal ikke tage fejl af udfordringen.\nKrisen kaster fortsat lange skygger. Husk på, at det var 400 milliarder kroner, som gik op i røg, da finansboblen bristede. Vi betaler fortsat regningen for 00'ernes sorgløse omgang med pengene. Hver eneste krone skal vendes og drejes. Vores unge skal i arbejde.\nMen at Danmark gik i stå under VK-regeringen betyder ikke, at verden stod stille. Tværtimod.\nVi lever i en tid med enorme forandringer.\nDe teknologiske tigerspring er dramatiske. Tænk på hvordan vi på ganske få år har fået et samfund, hvor over 90 procent af danskerne har adgang til internettet.\nEller tag noget mere konkret. Skibsfart.\nPå Langelinie i København ligger i disse dage verdens største containerskib. Majestic Maersk, hedder det. Skibet kan bære 18.000 containere. Det svarer til en last på 36.000 biler. Hvis man lagde Eiffeltårnet ned ved siden af Majestic Maersk, ville vo-res franske venner ikke bryde sig om resultatet.\nAlligevel er der kun 19 besætningsmedlemmer.\nI dag producerer vi høreapparater i Danmark. Om få år er det måske kunstige ører. Ja, I hørte rigtigt - ører groet frem i et laboratorium.\nMen vi er ikke bange for forandring. Vi er grundlæggende optimister og fuld af tiltro til fremtiden. Og sådan har det altid været.\nTag bare vores valgplakat fra 1939. En fin lille sag i sort og hvid. Budskabet er simpelt og klart: Frihed-Fred. Arbejde.\nOg søreme om man ikke i baggrunden kan se både en dampfløjte og en rygende skorsten. Fremtiden og arbejdspladser anno 1939.\nOg sådan er det stadigvæk. Vi kan godt lide en rygende skorsten. Den betyder vækst og job. I 2013 skal den bare have et lille filter på. Så røgen er hvid og ikke sort.\nVi er parate til forandringerne. Til udfordringerne. Men vi ved også godt, at det stiller større og nye krav til vores fællesskab.\nDet er jo godt, at danske virksomheder søger ud i verden. Men det skal også give job herhjemme.\nDet er godt, at der bliver brug for flere med en god faglig uddannelse. Men det stiller også nye krav til specialarbejderen.\nPå samme måde er det godt, at vi bliver flere mennesker på jorden. Men det stiller krav til, hvordan vi bruger vores fælles ressourcer.\nKort sagt: Meget er kastet op i luften. Og det er ikke sikkert, at det lander, som det plejer, når det falder ned.\nI sådan en tid er det Socialdemokraternes opgave at sikre, at forandringer og tryghed går hånd i hånd.\nDet er en opgave, vi sammen med vores venner i regeringen står ganske alene med.\nDer er nogle partier, som altid mener, at alting var bedre i går end i dag. For dem er tiden et hjul og politik handler om at få det til at stå stille.\nDe tror, at de fleste problemer forsvinder, hvis bare vi lukker os inde bag grænsebomme. Pyt så med, at hundredtusindvis af arbejdspladser afhænger af verden omkring os.\nAt stå stille kan måske føles godt et år eller to. Men hvis ikke vi selv griber efter fremtiden og former den, så er det os, som bliver grebet og formet.\nOg så er det ikke os selv, der bestemmer. Så er det de globale markedskræfter som i sidste ende afgør, om vi har råd til folkepensionen.\nAndre partier ønsker til gengæld at vende op og ned på det hele. Tag bare de Konservative og Liberal Alliance. På et par uger i august brugte de to partier omkring 100 milliarder kroner på skattelettelser.\nJeg tør slet ikke tænke på, hvor dyrt det bliver for Danmark, når de to partier holder landsmøder.\nFor os er det ikke en mulighed at stå stille. Og det er slet ikke en mulighed at kaste velfærdssamfundet overbords i panik, fordi en bankdirektør har fundet ud af, at skattetrykket er lavere i Schweiz.\nVi er overbeviste om, at hvis vi handler rettidigt, så kan vi fastholde et stærkt og solidarisk fællesskab i Danmark.\nDet er derfor, vi hele tiden gør to ting.\nVi investerer i mennesker, så de er bedst muligt rustet til at møde morgendagens udfordringer.\nVi investerer i fællesskabet, fordi vi vil have et Danmark, hvor der altid er en hånd til et menneske, som rækker ud efter hjælp.\nOg vi handler.\nTil næste år bruger vi 21 milliarder kroner på SU. Så de unge kan blive læger, ingeniører, svejsere, pædagoger, industrioperatører.\nAldrig har vi brugt så mange penge på, at vores unge bliver dygtigere.\nOg så løser vi en udfordring, vi har været optaget af længe. Vi får en bedre folkeskole.\nEn skole, som for alvor gør noget ved, at der i hver klasse sidder 3-4 elever, som ikke lærer det, de skal for at klare en ungdomsuddannelse.\nNu sker det. Vi gør en god skole bedre. Flere timer i matematik og dansk. Engelsk fra 1. klasse. Med ressourcer til efteruddannelse af lærerne. Med tilbud om lektiehjælp. Med ny og spændende undervisning. Med flere timer.\nMed folkeskolereformen bliver vores børn bedre rustet til at møde verden.\nVel og mærke alle børn. Vi har fået en skole, hvor hver eneste dreng eller pige hver dag kommer op at stå på tæer.\nMen der er en del af det danske uddannelsessystem, som er blevet overset de seneste år, nemlig vores erhvervsuddannelser.\nFor ganske få år siden, var det knap en ud af tre unge, der efter folkeskolen startede på en erhvervsuddannelse. De fik et fag, som gav dem en bro ind i arbejdslivet. Som gav dem en faglig stolthed. I dag er det knap hver femte.\nOg frafaldet er tårnhøjt. Halvdelen af dem, der starter på en erhvervsuddannelse, falder fra. Halvdelen. Det er rent ud sagt ikke godt nok.\nHvis det samme var tilfældet på gymnasierne, ville vi ikke tale om andet.\nDet er nogle gange som om, at det ikke er så fint at få en faglig uddannelse, som det er at få en boglig. Men sådan ser vi ikke på det. Vi siger nej til den form for uddannelsessnobberi.\nFor et par uger siden besøgte jeg Hvidovre TEC. Her mødte jeg entusiastiske unge, som går til deres skolegang med energi og højt humør. Som begejstret fortæller, at de lige har splittet en bil ad for så at samle den igen på en helt ny måde.\nDet engagement svigter vi i dag. Det skal være slut. Og derfor fremlægger vi om kort tid en samlet plan for en ny erhvervsuddannelse.\nKvaliteten skal op. Derfor skal vi have adgangskrav. Det gør ikke noget, at vi stiller krav til de unge i folkeskolen. Ingen vinder ved, at unge bliver optaget på en uddannelse, de ikke er rustet til. Mindst af alt de unge selv. Men de skal så selvfølgelig have en anden vej til uddannelse og job.\nVi ved også, at alt for mange unge oplever, at dagen på uddannelsesstedet er for kort.\nNogle steder får de unge kun fire klokketimers undervisning om dagen. Det er ikke fair overfor eleverne.\nDet kræver tid. Ja, det kræver hårdt arbejde at blive dygtig til sit fag. Derfor skal de unge på erhvervsuddannelserne have flere timer. Det får de nu.\nSom noget nyt vil vi sikre, at de unge får mindst 26 klokketimer om ugen på deres grunduddannelse.\nDer er mange dygtige lærere og ildsjæle på erhvervsuddannelserne. Tidligere håndværkere som lærer fra sig. Voksne med meget på hjertet og lyst til at engagere sig i de unge.\nMen med flere timer, større faglighed og nye adgangskrav, kommer der også nye udfordringer til underviserne.\nDerfor skal alle lærere på erhvervsuddannelserne fremadrettet have erhvervspædagogiske kompetencer.\nVi ændrer erhvervsuddannelserne. Til gavn for de unge og Danmark.\nMed seje og beslutsomme skridt arbejder vi dag efter dag på at nå vores mål.\nVi vil, at vores unge bliver den bedst uddannede generation i historien.\nMen uddannelse er ikke kun noget for de unge. Behovet for hele tiden at blive dygtigere forfølger os alle sammen. Særligt dem, der ikke i ungdommen fik så meget ud-dannelse med sig.\nTitusindvis af ufaglærte job bliver nedlagt. Samtidigt kræver nye job en uddannelse eller en særlig færdighed.\nDerfor skal vi forpligte os på det dobbelte uddannelsesløft. Med Vækstplan DK sikrer vi en milliard kroner til voksen efteruddannelse. Og når vi i løbet af den kommende tid kigger hele beskæftigelsessystemet igennem, skal vi også se på, om vi får nok for pengene. Mon ikke vi kan bruge tiden og pengene bedre end på at bygge spagettitårne.\nDer er meget at bygge på. I mandags var jeg i Horsens. Her samler man de lokale virksomheder, uddannelsesinstitutioner, jobcenter og a-kasserne under samme tag. På den måde kan man matche de ledige med præcis det job eller det uddannelsestilbud, der er bedst. Det lyder enkelt og ligetil. Og det virker. Hundredvis af job på under et år.\nDet er da en god løsning. Endda her og nu.\nJo, vi investerer i mennesker. Det giver mod til forandringer. Det giver tryghed til at møde det nye i stedet for at håbe på, at det driver over, mens man kigger væk.\nMen vi skal også investere i vores fællesskab. For fællesskab kommer ikke bare af sig selv. Det er noget, vi skal kæmpe for.\nDet gælder i det små. Det gælder i det store. Og det gælder mest af alt i den måde, vi er sammen på. At vi har en respekt for de spilleregler, som vi har stillet op i fællesskab.\nDerfor skal vi også sige klart fra over for de bander, som har valgt at leve udenfor loven.\nI nogle lommer af vores samfund tror man mere på jungleloven end på grundloven. Unge som i forvejen lever i udkanten af fællesskabet bliver suget ind i miljøer, hvor det er hverdag at terrorisere naboerne, hvor man brænder biler af, hvor man smider sten efter politiet og redningsfolk.\nDe mere forhærdede bandemedlemmer retter et direkte angreb på vores retssamfund, når de truer vidner. Når de konsekvent forsøger at intimidere politiet, er det os alle sammen, de forsøger at underkue.\nDen utryghed, som kriminaliteten skaber, spreder sig som ringe i vand. Den påvirker os alle. Vi oplever en antisocial adfærd, som kræver et stærkt modsvar.\nVi har fra dag ét sat kampen mod bøller og bander højt. Vi har givet boligområder mulighed for at sige nej til at huse personer, som tidligere har blæst højt og flot på reglerne.\nVi bruger flere penge på at bekæmpe den organiserede kriminalitet. Vi har sikret flere fængselspladser til de mest hårdkogte indsatte.\nNu tager vi et nyt skridt. Vi prioriterer 200 millioner kroner ekstra på at bekæmpe og forebygge bandekriminalitet.\nVi skal være bedre til at forhindre, at de unge blive en del af banderne. Forebyggende samtaler. Et kærligt men bestemt vink med en vognstang til de unge og deres forældre om, at de er på vej i uføre.\nVi må ikke være berøringsangste, når det handler om at forhindre, at et ungt menneske bliver fristet af et miljø, der måske ved første øjesyn kan tilbyde et liv i overhalingsbanen, men som altid ender i rabatten.\nVi skal række så langt vi kan. Men vi skal også vise, at vi er konsekvente. Derfor skal vi sætte hårdere ind over for skydevåben i det offentlige rum. Og måske er det i virkeligheden en dårlig idé, at bandemedlemmer kan blive prøveløsladt eller komme på udgang, når deres venner udenfor har travlt med at bekrige hinanden.\nVores domstole er retssamfundets grundsten. Vi kan ikke acceptere, at retssager igen og igen udvikler sig til tilløbsstykker for bandemedlemmer og hangarounds.\nDe tror, at de med deres blotte tilstedeværelse kan påvirke vidner, politifolk og omverden til at se bort fra deres kriminalitet.\nDe tager fejl.\nSom noget nyt vil regeringen oprette en særligt sikret retssal ved Vestre Fængsel.\nIngen skal føle sig hævet over loven. Vi siger klart fra over for banderne. Vi vil beskytte vores fællesskab. Det handler ikke kun om at værne om de grundlæggende spilleregler. Men også om at beskytte de rettigheder som helt almindelige lønmodtagere har kæmpet for gennem mere end hundrede år.\nDe rettigheder bliver bragt i fare, når vi oplever social dumping. Og derfor har vi handlet. Vi har skærpet kravene til registrering af udenlandske virksomheder. Vi har øget kontrollen med ulovlig godstransport. Vi har skabt et nyt samarbejde mellem Skat, Politiet og Arbejdstilsynet.\nRonald Reagan sagde engang, at de ni mest skræmmende ord på engelsk er: "I'm from the government, and I'm here to help." Jeg er uenig. Men efter selv at have været med på et kontrolbesøg, forstår jeg godt, hvis der er enkelte arbejdsgivere med dårlig samvittighed, der får det lidt skidt, når de tre myndigheder dukker op sammen en tidlig morgen.\nDer er afholdt næsten 1500 kontrolbesøg. Der er opkrævet over 70 millioner kroner i bøder. Nu går vi videre. Vi vil have en bedre brug af arbejdsklausuler. Vi styrker myndighedsindsatsen. Vi vil have et stærkere internationalt samarbejde. Bedre kontrol af ulovlig godstransport. Højere bødestraf.\nDet er meget simpelt: Kampen mod social dumping er en kamp for danske lønmodtagere og for vores velfærdssamfund. Og kære kongres, det er en kamp, som vi har tænkt os at vinde. For vi har kun et stærkt fællesskab i Danmark, hvis vi fastholder den enkelte lønmodtagers ret til en fair løn og til ordentlige arbejdsvilkår. Men den ret kommer ikke af sig selv. De job kommer ikke af sig selv.\nVi skal hele tiden sikre, at Danmarks konkurrenceevne er god nok. Det er ikke bare virksomhederne, som har et problem, når de har svært ved at sælge deres varer i udlandet. Det er os alle sammen.\nI foråret vedtog vi Vækstplan DK. Efter en periode med stigende skatter for virksomhederne under VKO letter vi nu skatte- og afgiftstrykket. Vi sænker spildevandsafgifter. Det hjælper slagterierne. Vi sænker emballageafgiften. Det betyder mindre administrativt bøvl. Vi aflyser Venstres kørselsafgift. Det er godt for virksomheder i byer som Thisted, Kalundborg og Nakskov. Og ja, vi sænker selskabsskatten. Det er godt, når vi skal kæmpe om at tiltrække nye investeringer til Danmark.\nMen Vækstplan DK handler ikke kun om at sænke skatter og afgifter. Men også om tilskud til at nedrive faldefærdige huse i landdistrikterne. Bolig-jobordning. Bredbånd på Bornholm. Hele Danmark skal i form. Men vi er slet ikke færdige. Under VKO blev vores konkurrenceevne forringet med næsten 20 procent. Det tager tid at genoprette. Og vi skal slås for hvert eneste job, vi har.\nDerfor vil jeg også gerne benytte vores kongres her i Aalborg til at sende en hilsen til de tusindvis af slagteriarbejdere i Danish Crown, som står foran store udfordringer. I udforskede en vej. I foretog et valg. Og det aftvinger respekt. Hvis det står til mig, skal vi fortsat have store industriarbejdspladser som Danish Crowns slagterier i Danmark. I er ikke glemt.\nEt trygt og stærkt fællesskab er den røde tråd i vores fælles velfærd. Men velfærden kræver, at vi har økonomien til det.\nI 00'erne var det mere sandsynligt at vinde på et skrabelod, end at Venstres finansministre overholdt budgetterne.\nDet går jo ikke i længden. Nu passer pengene. Det skal vi ikke opgive.\nOg må jeg give et lille husmorråd. Det kan godt være, at man bliver populær derhjemme og det føles godt, hvis man bruger hele familiens ugebudget mandag, tirsdag, onsdag og torsdag. Men populariteten forsvinder hurtigt, når man når frem til fredag, lørdag og søndag, og kassen er tom.\nDerfor har vi lagt en plan for dansk økonomi, der rækker længere frem end bare næste år. Ja, den rækker faktisk frem til år 2020.\nVores plan sikrer, at vi i de kommende år får mulighed for 9.000 flere ansatte i den offentlige sektor. At vi får råd til at bruge 22 milliarder kroner mere end vi gør i dag.\nPenge vi skal bruge på uddannelse. På omsorgen for de ældre. Og på at fastholde den frie og lige adgang til sundhed.\nDer findes faktisk kun ganske få lande i Europa, som har valgt at gøre som os. Langt de fleste steder står det på nedskæringer, så langt øjet rækker. I Danmark har vi skabt rum til at investere i fællesskabet. Det er vel egentligt meget godt klaret!\nDet er ikke kommet af sig selv. Det kræver, at man tager ansvar. Og at man står ved det.\nDet med at stå ved ansvaret er noget, som jeg savner hos Dansk Folkeparti.\nJeg har ladet mig fortælle, at Kristian Thulesen Dahl, går rundt med et lille stykke papir i lommen. Det er vist en gammel meningsmåling, som efterhånden må være meget krøllet.\nMen kære Kristian Thulesen Dahl, hvorfor går du ikke rundt med en USB-nøgle. For det kræver mange megabytes at rumme samtlige finanslove fra de 10 år, I havde medansvaret. Her ville du kunne se, at du ikke én eneste gang brugte din indflydelse til at bekæmpe social dumping.\nHvorfor går du ikke rundt med de regnestykker, der viser, at den skattereform, som du bar i gennem med Lars Løkke Rasmussen, gav astronomiske skattelettelser til de allerrigeste.\nOg næste gang du i nattens mulm og mørke får en fiks idé om at skære i dagpengene, så ville det klæde dig, om du stod ved dit ansvar og hjalp med at rydde op efter dig selv.\nLige nu går Dansk Folkeparti rundt og siger, at det der med Venstres nulvækst, det bliver ikke til noget.\nDet der med, at Dansk Folkeparti siger, at de vil forhindre Venstres skattelettelser og nedskæringer.\nKære Kristian Thulesen Dahl, sig det dog som det er: Den eneste mærkesag du har, er at Lars Løkke skal være statsminister i Danmark.\nSom I nok har bemærket, har jeg ikke sagt så meget om Venstre, som man kan have lyst til.\nProblemet er jo - hvad skal jeg sige?\nForleden dag fandt jeg en gammel avisartikel, som handlede om dansk politik.\nI artiklen faldt jeg over følgende citat: "Er der en plan fra oppositionen? Nej. Vi har et blankt stykke papir. Jeg opfordrer oppositionen til at fremlægge en ny samlet, økonomisk plan før Folketinget åbner".\nJeg tænkte, det var ligegodt skarpt sagt. Held og lykke med det Magnus. Men ordene tilhørte jo slet ikke Magnus Heunicke. De tilhørte Lars Løkke Rasmussen. Altså tilbage i 2010.\nGør nu som I siger. Fremlæg nu den plan. Hvorfor er det så farligt, at danskerne får at vide, hvad Venstre vil med Danmark.\nDet er jo fair nok, at Venstre har flyttet sig selv. Fra at ville investere i velfærden til nulvækst og nedskæringer.\nOg på mange måder tror jeg også, at Venstre er mere trygge ved at være 10'ernes hulemænd end 00'ernes julemænd.\nMen det der med at dele gaver ud og løbe fra regningen, det holder ikke i en svær tid.\nFor et par uger siden kom der en rapport, der sort på hvidt dokumenterede, at VK-regeringens økonomiske politik i 00'erne pustede til finansboblen.\nMan skulle tro, at bare en enkelt af de VK-ministre, der havde været med hele vejen tog bare en smule af ansvaret. Men nej. Sådan fungerer det ikke i foreningen af tidligere julemænd.\nHvis skyld var det? Ja gæt selv. Det var selvfølgelig Socialdemokraternes skyld. Vi skulle jo have forhindret dem, at føre deres egen politik.\nKære Venstre, tror I virkelig selv på det? Tag nu ansvar for jeres økonomiske politik i 00'erne.\nI det lys er det måske heller ikke så underligt, at Claus Hjort Frederiksen har forklaret det nuværende hemmelighedskræmmeri med følgende ord: "Henrik Sass Larsen er kun interesseret i at spørge mig: er det de syge, er det de gamle, er det de handicappede, er det de blinde, der skal betale alt det her?"\nClaus Hjort tager fejl på et punkt. Det er ikke kun Henrik Sass Larsen, der gerne vil have svar. Det er sådan set os alle, der gerne vil vide, hvem der skal betale for Venstres nulvækst.\nIndtil videre må man så bare gætte.\nVi har hørt, at man overvejer brugerbetaling på uddannelse? Vi har hørt, at man overvejer brugerbetaling på sundhed? Hvis ikke det er de ældre, de syge og børnene, der skal spares på, hvem er det så?\nVi har hørt, at sulten skal tilbage i Danmark, og at lønningerne i Tyskland er meget bedre.\nHvis det nu er det, man mener i Venstre, så sig det dog.\nMåske bliver vi klogere, hvis vi ser på, hvad Venstre ikke vil.\nDet er nu faktisk også lidt nedslående.\nFor et par uger siden indgik vi en aftale om Togfonden DK. Vi ligestiller olieselskaberne i Nordsøen. Det er rimeligt, at alle betaler det samme i skat. Det giver lidt over 28 milliarder kroner.\nFor os socialdemokrater er det ligetil. Lad mig sige det helt klart; olien i Nordsøen tilhører os alle sammen.\nOg derfor investerer vi de over 28 milliarder kroner i vores fælles infrastruktur. Vi elektrificerer jernbaner. Og får en timemodel mellem vores landsdele.\nAnlægsarbejdet vil skabe nye arbejdspladser. Titusindvis af danskere kommer til at spare tid hver dag.\nJeg forstår egentlig godt, at de olieselskaber, som før slap billigere i skat, ikke er helt tilfredse med vores aftale. 28 milliarder kroner er sådan set også mange penge.\nMen at Venstre slås med næb og klør for at undgå, at danskerne får lod og del i rigdommene i Nordsøen, det forstår jeg til gengæld ikke.\nTogfonden siger noget om hvem Venstre er. Og den siger noget om hvem Socialdemokraterne er.\nVi er et parti, der tager ansvar for hele Danmark. Vi ønsker en retfærdig fordeling af vores velstand. Vi tror på, at vi har et ansvar for hinanden. Vi er klar til at favne forandring og forme fremtiden med vores solidaritet og tryghed intakt.\nDerfor ser jeg også frem til den 19. november.\nValget i kommuner og regioner er vigtigt for os alle sammen. For det betyder noget, om det er en socialdemokrat, der sidder for bordenden. Særligt i en tid hvor pengene ikke er så mange, som de var engang.\nDer er brug for stærke socialdemokratiske borgmestre og regionsrådsformænd. I er tæt på borgerne. I kender hverdagen.\nDe seneste uger har jeg været rundt i hele Danmark. Og jeg har mødt kampklare borgmestre og spidskandidater.\nI kan trygt og stolt stå på jeres resultater. Jeg er ikke i tvivl om, at vi får et bedre valg end spåmænd og spåkonerne forudsiger.\nI kender mig. I ved, at jeg tager del i valgkampen. Ikke kun når solen skinner, men også når det regner og stormer.\nJeg glæder mig til at stå på torve og gader og dele roser ud. Jeg glæder mig til at møde vælgerne sammen med jer.\nPræcis som jeg til sommer glæder mig til at gå i valgkamp for vores kandidater til Europa-Parlamentet.\nVi står to år inde i valgperioden. Der har været meget slid. Der har været meget modvind. Men nu kan vi se resultaterne af vores indsats.\nRekord mange unge i uddannelse. Flere og bedre skoletimer til vores børn. Flere penge til psykiatri. En ny erhvervsuddannelse. Togfond for hele Danmark. Konsekvent indsats overfor bander. Opgør med social dumping. Styr på budgetterne. Lavere arbejdsløshed.\nDanmark er tilbage på sporet.\nNu skal vi bevæge os fremad. Vi investerer i mennesker. Vi investerer i fællesskabet.\nAnsvar er ikke noget vi løber fra. Ansvar er noget vi tager på os.\nVi er socialdemokrater.\nVi gør det, som er bedst for Danmark.


Sådan tjener du mere på din opsparing: Bank\nSådan tjener du mere på din opsparing\nDanskerne går glip af tusindvis af kroner i renteindtægt, fordi deres opsparing er placeret forkert.\nMed en minimal indsats og uden at påtage sig yderligere risiko.\nSådan kan de fleste danskere sørge for, at deres opsparing i banken kaster lidt mere af sig i renteindtægt. Det mener økonom i Nykredit, Johan Juul-Jensen.\n- Det kan være en god strategi at have penge i banken, hvis man eksempelvis ikke har appetit på aktier og værdipapirer, men man bør i det mindste ulejlige sig med at forrente sine penge bedst muligt, siger Johan Juul-Jensen.\nEn analyse fra Nykredit viser, at danskerne aldrig har haft så mange penge i banken som nu. Faktisk hele rekordhøje 792 milliarder kroner, eller 142.000 kroner pr dansker lyder opsparingen på, og her er ikke medregnet de efterlønsudbetalinger, der startede 1. april.\nTil trods for den rekordhøje opsparing, så er det bekymrende, at danskerne ikke gør sig flere tanker om, hvordan deres opsparing i banken bliver forrentet, mener Johan Juul-Jensen.\nTjek hvor meget du kan få i rente på en opsparingskonto\nDe fleste af den 792 milliarder store opsparing er nemlig placeret som indskud på anfordringskonti, hvor renten typisk er tæt på nul. De fleste danske indlånere kan med fordel flytte deres opsparing til højrentekonti og få en samlet fortjeneste på flere milliarder.\n- En person med en opsparing på 250.000 kr. kan tjene 3.125 kr. før skat ved at indsætte pengene på en opsparingskonto med et års binding og en rente på 1,75 procent, frem for at have dem stående på en lønkonto med en rente på 0,50 procent.\nHvis man binder opsparingen i yderligere tre år kan man tjene 15.454 kroner ekstra, hvis man vælger en opsparingskonto med en rente på 2,5 procent frem for en lønkonto.\n- En lønkonto til løbende udgifter og uventede regninger i den nærmeste fremtid behøver for de fleste ikke at indeholde mere end 20.000 eller 30.000 kroner, vurderer Johan Juul-Jensen.


4605 - Ny lov om indhentning af tilbud i bygge- og anlægssektoren og temakursus om samme\nMed virkning fra 1.september 2005 træder ny tilbudslov i kraft, lov nr. 338 af 18. maj 2005, der erstatter lov nr. 450 af 7. juni 2001.\nLoven gælder for statslige, regionale og kommunale myndigheder og offentligretslige organer samt andre udbydere, når de udbyder bygge- og anlægsarbejder, som modtager offentlig støtte. Almene boligorganisationer er således omfattet af loven, og dette er uanset om arbejderne modtager offentlig støtte, blot de udbydes af en almen boligorganisation.\nBaggrunden for lovændringerne er et ønske om gennemsigtighed, regelforenkling samt at undgå unødigt ressourcetræk hos udbyder, men i særdeleshed for tilbudsgiverne.\nDe vigtigste ændringer:\n· Gennemsigtighedsmålet vedrører licitation, hvor ordren tildeles efter økonomisk mest fordelagtige tilbud. Det sikres ved, at det nu i udbudsbetingelserne skal anføres, hvordan udbyderen vil vægte kriterierne, eventuelt ved fastsættelse af en ramme med passende udsving. I sager hvor det er umuligt at vægte, kan angives en prioriteret rækkefølge.\n· Begrænsning af ressourcer for udbyder og tilbudsgiver sikres blandt andet ved, at der ved udbud efter økonomisk mest fordelagtigt tilbud kan forhandles med 3 tilbudsgivere eller færre. Senest samtidig med at der indledes forhandling, skal udbyder underrette de tilbudsgivere, der ikke indbydes til forhandling, med en begrundelse herfor. Disse frigøres hermed for deres vedståelse af tilbud.\n· Ved prækvalifikation og tildeling af ordre har udbyder pligt til hurtigst muligt at underrette tilbudsgivere om afgørelse om henholdsvis prækvalifikation og tildeling.\n· Antallet af underhåndsbud begrænses til maksimalt 3 dog med mulighed for at indhente et 4. underhåndsbud, hvis det indhentes fra en tilbudsgiver uden for det lokale område.\n· Beløbsgrænsen for indhentning af underhåndsbud hæves fra de nuværende 2 mio. kr. til 3 mio. kr. eksklusiv moms.\n· Ved arbejder med større værdi end 300.000 kr. eksklusiv moms skal indhentes mindst 2 underhåndsbud. Der er således nu er indført en bagatelgrænse, således at man kun behøver at indhente 1 tilbud, når værdien af arbejderne er under 300.000 kr.\nDet er bekendt, at flere boligorganisationer supplerer denne beløbsgrænse med forretningsgange og instrukser. Eksempelvis at der skal indhentes mindst 2 underhåndsbud ved arbejder over et givet beløb. Endelig henledes opmærksomheden på, at der kan findes kommunale bestemmelser for praksis, der ligeledes kan skærpe lovens krav. Nogle kommuner accepterer ikke underhåndsbud, men kræver licitation over en nærmere fastsat beløbsgrænse.\nDen nye tilbudslov kan findes på www.ks.dk (Under "Udbud"). Vejledning vil kunne findes på www.ks.dk/udbud/vejledning.\nVed bestemmelserne om vægtning af kriterier ved udbud efter økonomisk mest fordelagtige tilbud er skabt en parallel til EU direktivet, der som bekendt trådte i kraft 1. januar 2005. De vigtigste ændringer udbudsdirektivet med relevans for den almene sektor var:\n· sammenskrivning af de 3 "gamle" direktiver Bygge og anlæg, Tjenesteydelser samt Vareindkøb til 1 " Udbudsdirektivet for varer, tjenesteydelser og bygge/anlæg"\n· krav om vægtning af kriterier ved udbud efter økonomisk mest fordelagtige tilbud\n· mulighed for "Konkurrencepræget dialog", hvor man som ordregiver ikke kan præcisere alle tekniske vilkår og gerne vil afsøge markedet og har en dialogfase i udbuddet, hvor der må forhandles\n· mulighed for parallelle rammeaftaler med mindst 3 leverandører. Aftalerne kan kun løbe i 4 år. Det er denne mulighed, der er anvendt ved Socialministeriets rammeudbud vedrørende billigere boliger, hvor almene boligorganisationer har kunnet melde sig og deltage.\nKonkurrencestyrelsens meget omfattende vejledning til udbudsdirektiverne kan hentes på www.udbudsportalen.dk.\nBL benytter lovændringen til at afholde temakursus om Tilbudsloven og de ændringer til EU direktivet, der trådte i kraft 1. januar 2005. Der er foreløbig fastsat 2 kursus som kan gentages såfremt, det bliver nødvendigt. De afholdes:\nTorsdag 13. oktober 2005 kl. 9 - 16 hos BL, Studiestræde 50, 1554 København V.\ntorsdag 27.oktober 2005 kl. 9 - 16 på Haraldskær, Vejle\nProgram og tilmeldingsmulighed vil blive udsendt snarest.


Schultz indgår aftale med Frederiksberg Kommune - Udbudsmedia\nSchultz indgår aftale med Frederiksberg Kommune\n11. februar 2020 Claës 58 Læsninger 0 Kommentarer\nSystematisk adgang til viden i de offentlige forvaltninger er en afgørende faktor for ansvarlig forvaltning. Derfor skal viden kunne deles. Frederiksberg Kommune og Schultz har indgået aftale.\nFra 1. februar i år har Frederiksberg Kommune taget vidensdelingsplatformen Schultz Fundament i brug for at understøtte deling af viden i kommunen. Aftalen er i første omgang baseret på et pilotprojekt, hvor Frederiksberg kommune sætter vidensplatformen i spil på social-, sundheds- og arbejdsmarkedsområdet.\nPå den nye platform kan man lægge aktuelle vejledninger, håndbøger, arbejdsgange og e-Learnings-materiale m.v. op. Det får projektleder Hjørdis Lillian Holk til at sige: ”Vi tror på, at Schultz Fundament vil blive et godt redskab. Afdelinger, medarbejdere og eksterne leverandører, som ikke i dag har mulighed for at kunne tilgå struktureret viden på denne måde, vil få stor gavn af platformen”. Platformen vil nemlig skabe overblik, fremhæver hun.\nSchultz Fundament er en vidensdelingsportal, der er udviklet til at understøtte deling af viden internt eller eksternt. Løsningen har en brugergrænseflade, som gør det nemt for alle at benytte løsningen. Derudover indeholder løsningen en avanceret søgning, så man som bruger altid har nemt ved at finde frem til det, man leder efter.\nDet er nemt at komme i gang ved hjælp af vores faste implementeringsforløb, og flere kunder bruger allerede løsningen. Læs mere om Schultz Fundament.\nMåltal for udbud\nÅrets grønne indkøber 2019\n9. januar 2020 Gert 0


Rungsted henter NHL-draftet talent hjem fra Finland - sn.dk - Forsiden - Sport - Sport FAA\nNikolaj Krag-Christensen er en vigtig spiller på det danske U20-landshold i ishockey. Nu skal han forberede sig til VM med spilletid for Rungsted.\nArtiklen: Rungsted henter NHL-draftet talent hjem fra Finland\nNikolaj Krag-Christensen har fået ophævet sin kontrakt i Finland og debuterer for Rungsted tirsdag aften.\nSport FAA - 21. november 2017 kl. 14:47\nRungsted Seier Capital har sikret sig talentfuld forstærkning til de kommende kampe i den danske ishockeyliga.\nKlubben har skrevet kontrakt med den 19-årige forward Nikolaj Krag-Christensen, der vender tilbage til dansk ishockey efter ophold i Sverige og Finland.\n- Nikolaj er en af de vigtige brikker på Olaf Ellers U20-landshold, der skal til Buffalo for at spille U20-VM den 13. december.\n- Derfor har han valgt at få noget istid i Metal Ligaen, og med mange skader var det en oplagt mulighed for os i Rungsted at få noget tiltrængt bredde, skriver Rungsted Seier Capital på sin hjemmeside.\nForeløbig gælder aftalen kun, indtil U20-landsholdet rejser til VM midt i december, men aftalen kan blive forlænget for resten af sæsonen, hvis samarbejdet viser sig som en succes.\nNikolaj Krag-Christensen blev i 2016 håndplukket af NHL-klubben St. Louis Blues i den årlige draft og anses som et af dansk ishockeys store talenter.\nInden denne sæson skrev han en toårig kontrakt med den finske klub HPK, men opholdet i Finland blev ikke den store succes, og parterne valgte tirsdag at ophæve kontrakten.\nNyerhvervelsen kan få debut for Rungsted allerede tirsdag aften, når holdet er på besøg i Herning.


Gratis datingsite zonder te betalen belgie: gratis dating side til danske singler dk.teens-dating.com\nNavn: Wiki/ Alder: 27 år/ Vækst: 161/ Vægt: 61\nUsted puede ejercer el derecho de acceso a la informacion que HSBC mantiene sobre sus datos personales acercandose a la sucursal de HSBC Bank Argentina S. Og det har vi det rigtigt godt med.\nNavn: Urban/ Alder: 24 år/ Vækst: 177/ Vægt: 65\nLone prøver at slanke sig (at fjerne problemet), men det er nok at fjerne et årsag til det. Det ville i hvert fald være synd at skulle leve resten af sine dage ensom hvis man ikke længere har nogen partner.\nNavn: Berit/ Alder: 26 år/ Vækst: 164/ Vægt: 65\nBy Dennis Petrus Nguyen together with Christopher Lassen from Interactive Design By Philip Alexander Bock and Stefan Arnoldus Rasmussen By Ole B. Husk, at du er i et fremmed land, og der er forskelle i mentalitet.\nNavn: Halfdan/ Alder: 23 år/ Vækst: 175/ Vægt: 66\nOctreotide an antidote for sulfonylurea-induced hypoglycemia. Det at være jøde i Danmark er ikke længere forbundet med skæve blikke og mistro.\nNavn: Mathias/ Alder: 35 år/ Vækst: 170/ Vægt: 56\nMasser af mærkevarer og dyre biler ses nu side om side med gamle koner, der sælger grøntsager. Damer Thai Massage Skive Dyrbæk Sex Film Gratis Dating Birkelev dk - netdating.\nNavn: Rudi/ Alder: 32 år/ Vækst: 178/ Vægt: 68\nAt den dukker op, når man mindst venter det. Helst den helt store af slagsen.\nNavn: Brigitt/ Alder: 24 år/ Vækst: 178/ Vægt: 57\nHan manglede også et par fortænder. Or indulge yourself in our Spa, being professionally pampered with treatments based on locally handmade quality products such as olive and almond oil, aloe vera, honey or fleur du sel.\nNavn: Emilie/ Alder: 35 år/ Vækst: 158/ Vægt: 67\nDating Dating for dating mere 1 www-deres installere gratis denne Alexa is friends mer USA America. Chancerne for, at jeg en dag skulle møde en mand her i byen, er små.\nNavn: Esbjørn/ Alder: 27 år/ Vækst: 168/ Vægt: 65\nArtikler om singleliv, kærlighed guide duration. Et stort bonus for langt de fleste mænd!\nNavn: Hanna/ Alder: 36 år/ Vækst: 160/ Vægt: 80\nDe fleste russere har lært engelsk i folkeskolen og kan hurtigt tale flydende engelsk når de kommer i et forhold. Den indledende personlighedstest er både lærerig og sjov at tage.\nNavn: Igor/ Alder: 28 år/ Vækst: 169/ Vægt: 50\nRebecca: Han er sød, rar og en mega musikentusiast, som oftest kommer for at høre musikken og hænge med sine drenge. Kunden må ikke foretage offentlig visning, intern videredistribution i virksomheder eller erhvervsmæssig udnyttelse af BLOCKBUSTER.\nNavn: Peer/ Alder: 28 år/ Vækst: 151/ Vægt: 77\nIf possible choose membership type for new graduates (in danish "medlem som nyuddannet" or "medlem som dimittend"). Inden samtalen er det vigtigt, at du kender virksomheden ud og ind, og at du har sat dig ind i dens værdier.\nNavn: Pi/ Alder: 27 år/ Vækst: 150/ Vægt: 64\nMen det er nu engang sådan at for at en familie kan opretholde en vis levestandard. After all, there’most popular dating websites uk no pressure to sit through an entire meal if most popular dating websites uk don’t hit it off.\nNavn: Claude/ Alder: 35 år/ Vækst: 157/ Vægt: 53\nI will write to you soon again, right now there's some important work to attend to. Pumpen styres via ventilens LS‐regulatoren.\ncasual dating danmark, niche dating sider, totally free online dating sites, betaalde datingsite, gode dating sider for unge, dating nederland gratis, gratis datingsite zonder te betalen, dating russian, postcodedating, cougar dating sites, top 100 dating site, interracial dating, gratis netdating norge, internet dating gratis, betaalde datingsites, cupid dating site, gratis dating for unge under 18, hvad skriver man på netdating, betrouwbare datingsites, netdating guide, netdating afvisning


Dagens internationale rygter, der byder på en noget spøjs historie vedrørende et navne-skift.\nFaderen til den 27-årige-ghaneser, der til sidst i vinduet skiftede til Arsenal, Thomas Partey, har bekræftet, at hans søn ventede på en større klub ville komme efter ham, hvor der bl.a. var interesse fra Juventus og Chelsea. (Mirror)\nDen tidligere spanske-landsholdsspiller Juan Mata har sagt nej til et lukrativt tilbud fra Saudi Arabien for at blive i Manchester United. (Sport)\nDen tidligere Manchester City og brasilianske-landsholdsspiller Robinho har fortalt, at han vil tage imod en løn på bare 1.650 kr., for at kunne vende retur til sin barndomsklub Santos for fjerde gang. (Manchester Evening News)\nMiedz Legnicas 27-årige spanske-kantspiller Joan Roman, der spillede for Manchester Citys ungdomshold, har skiftet sit navn til Goku, navnet på hovedfiguren fra den japanske animationsserie Dragon Ball. (Goal)\nBarcelonas spanske-midtbanemand Sergio Busquets siger, at han kunne snakke i ”fem til seks timer”, hvis han skulle give sin mening, om hvad der foregår i klubben. (Goal)\n5 SønderjyskE spillede sig op på førstepladsen\n6 Medie: Manchester United-spiller på vej til Sheffield\n7 Manchester City-spiller udelukker ikke et skifte til PSG\n8 Storebror-Insigne og Napoli vandt lokalbrag i Serie A\n9 Koeman raser over VAR\n9 - Det er på tide, at Pogba kommer videre


Findes julens væsen i Rødovre Centrum? - politiken.dk\nFindes julens væsen i Rødovre Centrum?\nPolitiken tog på jagt efter noget, der kunne forklare, hvorfor vi bliver ved med at fejre jul.\nnisser. Politikens nisse tog på rundtur med journalisten og fotografen. Det vækkede tv-nissen Kandis' nysgerrighed. Kandis havde siden 1. december optrådt om formiddagen i Rødovre Centrum sammen med Pyrus.\nnisser. Politikens nisse tog på rundtur med journalisten og fotografen. Det vækkede tv-nissen Kandis' nysgerrighed. Kandis havde siden 1. december optrådt om formiddagen i Rødovre Centrum sammen med Pyrus. Foto: Martin Lehmann\nKultur 24. dec. 2010 kl. 07.26\nROADTRIPS MED KJELD HYBEL\nLæs flere reportager\nPå tur i Vestjylland:\nDer sad en mand med cowboyhat og hvide skægstubbe ved et vindue i cafeteriet. Han bladrede i et ugeblad, mens julen drog forbi uden så meget som at skæve til ham. I den ene hånd havde han en cigaret, i den anden en pilsner. Han så utilfreds ud, da vi nærmede os bordet.\n»Må den her nisse have lov til at sidde lidt sammen med dig«, spurgte fotografen og pegede på en ledig stol.\n»Næ«, svarede manden.\nHan stirrede på nissen, som om den repræsenterede alverdens djævelskab.\n»Og har man i øvrigt ikke mere interessante ting at tage sig til på Politiken end at rende rundt med en nisse?«, spurgte manden med cowboyhatten.


Episk door Elle Kennedy, Sarina Bowen Lees Online op Bookmate\n👍De moeite van het lezen waard38\n”En vidunderlig ishockey m/m romance, der giver blafren i maven.” — Boghunden.dk\n”Det eneste jeg fortryder er, at jeg ikke har læst den før.” — Boghjørnet.dk\n”Jeg læste Ham i ét stræk — den er så god! Hvis jeg skulle udvælge to forfattere til at skrive sammen, ville det være Bowen og Kennedy.” — Colleen Hoover\nTilde Grønbæk Rabendeelde een impressie8 maanden geleden\nMette Jolie Folmerdeelde een impressie4 maanden geleden\nDe 3 bøger om Jamie og Wes er overraskende og supererotiske - også for kvinder. Ville ønske jeg havde læst dem noget før.💓😘👬\nSøren Pedersendeelde een impressie5 maanden geleden\nAltid en fornøjelse at læse om Wesmie 😍


Altan solafskærmning – Færdigsyede gardiner bilka\nNovember 8, 2018 November 8, 2018 Noah\nHvis du har en stor sydvendt terrasse eller hvis du har en stor sydvendt altan , kan det være en rigtig god ide at investere i en solafskærmning der kan give dig endnu mere glæde ved din terrasse eller altan. En solafskærmning kan skygge for den værste middags hede, da en sol der står og bager lige ned i . Gennem mange år har vi leveret solafskærmning af høj svensk kvalitet til både professionelle og private kunder. Vores solafskærmning har et kraftigt stel af højstyrke aluminium (samme type, som bruges til landingsstel på fly). Dugen er imprægneret, og spændt meget stramt op, så regnvand lettere løber af, .\nEn læskærm fungerer som en stærk vejrfast dug med kassette og holder i siderne. Typiske anvendelsesområder for læskærme er altaner og terrasser, hvor den kan afskærme mod sol, let vind og uønskede blikke. Ahjælper jer finde den rette løsning.\nAlux solafskærmning til private. Knækarmmarkiser anvendes som afskærmning af terrasser og altaner. Komforthusene Solafskærmning.\nAfskærmningen kan enten være en del af konstruktionen, fast og passiv, og dermed forudbestemt såsom et udhæng, en baldakin eller et udkraget tag eller altan. Den kan også være en mere variabel type, der styres enten manuelt eller automatisk, for eksempel elektriske persienner eller .\nUdform din egen solafskærmning ved hjælp af SUNDISCOUNT omfangsrige kollektion. Bestil nemt og ukompliceret færdigsyede markiseduge, altan udspændinger eller bare metervarer. Tilbehør: volanter, drejestænger og beskyttelseskapper til markiser,. Markiseduge og tilbehør . Kollektionen omfatter de populære terrassemarkiser, med eller uden kassette, samt faldarmsmarkiser, der med fordel anvendes til vinduer og altaner.\nFalke markiser har igennem de sidste knap år leveret og monteret både udvendig og indvendig solafskærmning til privat og erhverv. Alle vores produkter er af absolut højeste kvalitet. Velegnet til udestuer, store glasarealer eller som fritstående, hvor der ønskes en elegant og diskret – men også effektiv solafskærmning. Kraftig vejrbestandig dug med kassette og holder i siderne. Anvendes typisk på terrasser, altaner og andre steder, hvor den beskytter mod vin sol og nysgerrige blikke.\nEksempelvis kan en markise også bruges til at overdække en terrasse eller en altan , således man kan søge ly for regnen eller søge skygge. Elegante altan – og terrasseinddækninger i enkelt og tidsløst design, der skaber læ, udsyn og lys. En markise er grundlæggende en afskærmning, der er . Find inspiration til dit terrasse- eller altanprojekt her. Eller måske du driver erhverv i en bygning med store vinduer?\nSå kender du helt sikkert til problemer som ulideligt høje temperaturer indendøre, genskin i computeren og meget andet i sommerhalvåret. Kvalitets markiser og markisedug til solafskærmning direkte fra egen dansk fabrik.\nKontakt os for gratis konsulentbesøg. Er du på jagt efter solafskærmning til haven, er det en god investering at købe en markise eller parasol, der kan holde til det danske blæsevejr. Vores SunLux markiser er den perfekte solafskærmning til din terrasse eller altan.\nDen skærmer for solen om dagen og skaber hygge og atmosfære om aftenen. Med en SunLux markise starter sommeren tidligere og varer længere. Vi laver altan afskærmning og læsejl i alle afskygninger, og kun i den bedste sejlmager kvalitet. Vi har en markise der passer til . På denne side kan man se og læse om . Du kan sagtens få monteret en markise på din altan på 5. I en afkrog af gårdhaven eller hvor du måtte have behov for solafskærmning. Skal du have overdækning til et større areal, kunne en skinnemarkise være et godt valg.\nDet kunne også være, at det var . Vi forhandler solsejl til lave priser! Hos Harald Nyborg har vi et stort udvalg af smarte solsejl og sidesejl til terrassen med prisgaranti.


12 October 2015 - Daytrader.dk\nFibonacci-tal virker bedst i guld\nMange daytradere lægger stor vægt på fibonacci-niveauer, når de vurderer entry, stop og target i en handel. Men har fibonacci-niveauerne overhovedet reel betydning? Det har vi sat os for at undersøge hos daytrader.dk. Konklusionen er interessant, især for prisen på guld. Baggrund: Fibonacci-analyser tager udgangspunkt i det højeste og det…\n12 October 2015 // 0 kommentarer\nTerms & Conditions – kickstart\nBoggaverne er betinget af, at du åbner en konto hos den anviste handelsplatform og indsætter et beløb på minimum 2000 DKK samt foretaget et par handler. Det skyldes, at forløbet er sponseret af den anviste handelsplatform. De indsatte penge er din egne, og de skal bruges til at handle for.…


MARIANNE VAN TOORNBURG - SUSAN ØRUM - MIKKEL GRUE\ntors 11 nov 2021 kl. 20:00\nMarianne van Toornburgs sange spinder musikalske historier rundt om Susans Ørums fortælling ”Pingvinregle- mentet”, så alt hænger sammen, forstærker hinanden og går op i en højere enhed.\nDansk sanger & sangskriver – nyt album på vej i ultimo 20, som opfølger på solo-albummet Mono, der var hendes debut som solo-artist. Efter en karriere som korsanger i bl.a. Anne Linnet og Marquis de Sade, Alberte og Miss B. Haven sidst i 80’erne, startede hun Sweethearts med Pernille Højmark. Senere bl.a. solist i bandet Dreamtones, og en del af bandet Jodeladies. Solo-albummet MONO var ”Ugens Album” på P4.\nPolitiken, Erik Jensen: ”…En samling klokkerene popsange, af den slags, der lyder som forgyldt melankoli….”\nEkstra Bladet, Henrik Queitsch: ”Veldrejet!”…”Moden, melankolsk og månesyg pop- musik af den gamle skole. På den fede måde…!”\nStoryteller & tekstforfatter – tilhører gruppen af moderne danske historiefortællere, der arbejder med den autentiske personlige jeg-fortælling. Susan arbejder udelukkende med eget materiale og fortæller råt for usødet om ”det der liv” når det er bedst og når det er allerværst. ”Pingvinreglementet” har allerede fået publikum til at grine, græde og blive stille på små og store scener – fra Nordjylland til København.\n”Susan Ørums fortælling om Susse og pingvinerne er en sindssyg vigtig, usentimental og medrivende for- tælling om menneskelige relationer på godt og ondt, om skyld og skam og ikke mindst om tilgivelse. Susan Ørum er en bragende dygtig fortæller, som med Ping- vinreglementet kryber helt ind under huden på sine lyttere. En oplevelse der sætter spor.” (Anne M. Nielsen – Nørre Vosborg fortællefestival)\nBeatfortælling er rigtig glad for at have fået guitaristen Mikkel Grue med! Mikkel er uddannet på Syddansk Musikkonservatorium i Odense og spiller el- og akustisk guitar og derud- over diverse steelguitarer.\nHan spiller derudover i både rock- og folkbands, folk\nmed Helene Blum & Harald Haugaard Band, som spiller dansk folkemusik verden rundt og folkrock-trioen Tumult. Mikkel spiller derudover 70’er-rock med Den Syvende Søn og dansksproget pop med JEPPESEN.


Havemøbler i teaktræ - plejetips til siddepladser i træ\nHavemøbler i teaktræ – plejetips til siddepladser i træ\ndet Havemøbler i teaktræ har mange tilhængere – træet er ekstremt modstandsdygtigt, har et attraktivt korn og farve og er perfekt til brug i haven eller på balkonen. Men kun den rigtige pleje vil sikre, at det nye siddeområde virkelig holder i lang tid.\nPas godt på havemøbler i teak – olierer og gråner\nHavemøbler i teaktræ normalt kræver lidt vedligeholdelse. Men som med ethvert træ er det vigtigt at oliere grundigt i begyndelsen og i slutningen af sommeren. Først rengøres træet med en blød børste, og derefter kan du begynde at smøre. Men pas på – hvis træet har ændret farve om sommeren, skal det på forhånd behandles med et specielt grånemiddel. Først derefter kan den males eller olieres. Derefter bør metaldelene også beskyttes mod rust og korrosion.\nOg hvis du slet ikke står på den grå patina, bør du placere træets siddeområde under en baldakin – på den måde er naturmaterialet beskyttet mod både de stærke solstråler og sommerregn.\nOpbevar havemøbler i teak om efteråret\nHavemøblerne i teak kan sagtens stå udenfor hele sommeren, men de skal opbevares senest i efteråret / midten af september. Inden overvintringen anbefaler eksperterne at rengøre og smøre møblerne grundigt. Først derefter opbevares de i et tørt rum om vinteren. I øvrigt bør du tænke dig godt om, før du køber en siddegruppe af træ – der er ofte nok plads i haven til et behageligt sofasæt, men i efteråret opdages det, at møblerne ikke passer i haveskuret . I dette tilfælde kunne de arrangeres i vinterhaven eller på gangen. Men forrådnelse kan udvikle sig i kælderen.\nVeranda med spisebord og stole\nHyggeligt og behageligt – havemøbler i teak af Gloster\nArranger spiseplads i haven\nLiggestole med blødt polstring\nHavebænk og stole af teaktræ\nHavebænken og sidebordet skaber et hyggeligt læsehjørne udendørs\nVærdifulde tips til et harmonisk badeværelsesdesign i asiatisk stil\nDacha dizajn vlastnými rukami zo šrotu\n40 opløftende ord og citater, der opmuntrer og motiverer\nModerne hus med rød mursten tiltrækker alles opmærksomhed


Barcelona-kaos: - Ikke sjovt at stå i – Ekstra Bladet\n14. sep. 2021 kl. 15:40\nBarcelona-kaos: - Ikke sjovt at stå i\nRonald Koeman er ikke tilfreds med, at der tidligere har været åbne spekulationer om hans jobsituation i Barcelona\nRonald Koemans Barcelona har efter tre kampe hentet syv point i La Liga\nMeget kaos har floreret i FC Barcelona de seneste år.\nEn skrantende økonomi, internt splid og Lionel Messis exit er nogle af de mange overskrifter, som har omkredset storklubben.\nOgså træner Ronald Koeman har været genstand for åben spekulation. Tilbage i maj så det ud til, at den mangeårige midtbane-maestro Xavi skulle overtage det varme trænersæde.\nKlubbens præsident, Joan Laporta, havde snøren ude efter spanieren, men det blev ikke til noget, så Koeman beholdt sit job. Det skriver norsk TV2.\nTvivlen om trænertjansen var ikke noget, der behagede hollænderen. Det har han udtalt i et interview til det hollandske medie NOS.\n- Det bør altid være tydeligt, hvem der er træner. Når præsidenten taler åbent og ikke afklarer trænerens fremtid, bliver der spekuleret. Det er ikke sjovt at stå i, forklarede Koeman, som mener, at klubbens præsident var for åben i medierne.\n- Jeg kan godt lide, når præsidenten er engageret og stiller spørgsmål, men det skulle ikke have stået i medierne, siger Koeman.\n58-årige Koeman har mistet Messi. Dertil er den franske landsholdsspiller Antonie Griezmann blevet udlånt til rivalerne fra Atlético Madrid.\nKlubben har besluttet, at der nu skal satses på en stamme af unge spillere, og ifølge hollænderen bør der være mere respekt omkring træneren, som for nyligt kunne fejre et-års jubilæum som træner for klubben.\n- Takket være mig har klubben en fremtid. Jeg har givet mulighed for de unge spillere, og det er klubbens fremtid.\nRonald Koeman fortæller i interviewet, at der trods jobforvirringen er god stemning mellem ham og klubbens præsident, Joan Laporta.\nKris Stadsgaard, Benjamin Leander og Maya Westander har '1000 på spil', når de europæiske gruppespil begynder i aften, og serverer gratis spil-tips: